<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000024">O-000024/2011</QREF></TI-INTRO><TI-DEST>a <INST TYPE="CS">Tanács</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="96748">Cornelis de Jong</PERSON>, <PERSON ID="96852">Cornelia Ernst</PERSON>, <PERSON ID="96821">Rui Tavares</PERSON>, <PERSON ID="96858">Marie-Christine Vergiat</PERSON>, <PERSON ID="28514">Kyriacos Triantaphyllides</PERSON>, <PERSON ID="26851">Nikolaos Chountis</PERSON><BRK/>a(z) <GRPOL GRPOLID="2950">GUE/NGL</GRPOL> képviselőcsoport nevében</TI-AUTHOR></TI><OBJECT OBJID="OBJ000024">Tárgy: Az Emberi Jogok Európai Bíróságának a "Dublin II" rendelet működésével kapcsolatos, M.S.S. kontra Belgium és Görögország (30696/09 sz. kereset) ügyben hozott ítéletének következményei</OBJECT><CONTENT><PARA>2011. január 21-én az Emberi Jogok Európai Bíróságának (EJEB) nagytanácsa meghozta régóta várt ítéletét az M.S.S. kontra Belgium és Görögország (30696/09 sz. kereset) ügyben. Az EJEB ítéletében többek között azt állapította meg, hogy a – „Dublin II” rendelet szerinti – Görögországba való kiutasítás a görögországi menekültügyi eljárás hiányosságai miatt az EJEE egyértelmű megsértésének minősül. A bíróság ítélete értelmében amennyiben valamely tagállam (jelen esetben Belgium) a görögországi menekültügyi eljárásnak teszi ki a menedékjogért folyamodókat, azzal megsérti az EJEE (többek között) 3. és 13. cikkét. </PARA><PARA>A fentiekre való tekintettel:</PARA><PARA>1. egyetért-e a Tanács azzal, hogy az M.S.S. kontra Belgium és Görögország ügyben hozott ítélet hűen illusztrálja a menekültügyi csomag különböző irányelvei közötti belső összekapcsolódásokat, és a menekültügyi csomag szétbontása kizárólag egy hiányos és rosszul működő Közös Európai Menekültügyi Rendszert eredményezhet? Más szóval, nem azt mutatja-e ez az ítélet, hogy alapvetően fontos a menekültügyi csomag egészben történő elfogadása egy mesterséges, részletekben történő megközelítés helyett? </PARA><PARA>2. hogyan vélekedik a Tanács a fenti ítéletnek a Dublin II rendelet jelenlegi felülvizsgálatáról szóló rendelkezéseire gyakorolt hatásáról? Véleménye szerint az ítélet megalapozottsága alapján szükség van-e a Dublin II rendelet sarkalatos elveinek újraértékelésére? Készül-e egy ilyen újraértékelés mihamarabbi elvégzésére, illetve szándékában áll-e beszámolni ennek menetéről és eredményéről a Parlamentnek?</PARA><PARA>3. tervezi-e a Tanács az EJEB ítéletének a Görögország részére történő átadások felfüggesztésén keresztüli érvényre juttatását addig, ameddig az újraértékelést el nem végzik?</PARA></CONTENT></QUEST>