<QUEST VERSION="2"><TI><TI-INTRO>A kérdések órája során feltett kérdés: <QREF QID="H-2011-000006">H-000006/2011</QREF></TI-INTRO><TI-DEST>a <INST TYPE="CS">Tanács</INST> számára</TI-DEST><TI-SESSION>Ülés: 2011 januári ülés</TI-SESSION><TI-RULES-EP>az eljárási szabályzat 116. cikke</TI-RULES-EP><TI-AUTHOR><PERSON ID="99419">Charalampos Angourakis</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ000006">Tárgy: Újabb izraeli provokációk a palesztinokkal szemben</OBJECT><CONTENT><PARA>Az izraeli hadsereg és légierő az elmúlt napokban pusztító támadássorozatot indított a Gázai övezetben, minden nap egyre növelve a halálos áldozatok és sebesültek számát a palesztin civil lakosság körében, amely szenved a megszállástól és az Izrael által kivetett gazdasági blokádtól, amely még a halászokat is megakadályozza abban, hogy kihajózzanak a tengerre. A palesztin nép megfélemlítésére végrehajtott akciókat szünet nélkül folytatták a karácsonyi és újévi ünnepek idején is, különösen a zöld vonal és az Izrael által épített fal térségében, többek között bombatámadásokat indítva a Gázai övezet belsejében. Ugyanakkor el kell ítélni a több ezer politikai fogoly – köztük nők és gyermekek – jogtalan fogva tartását, akiket már hosszú évek óta tartanak bezárva izraeli börtönökben elfogadhatatlan körülmények között. </PARA><PARA>Szándékában áll-e a Tanácsnak, hogy elítélje a palesztinok elleni újabb izraeli provokációkat és hogy elismerje az egységes, szuverén és független palesztin államot az 1967 óta megszállt területeken, Kelet-Jeruzsálemmel mint fővárossal? Szándékában áll-e kérni az izraeli börtönökben fogva tartott palesztin politikai foglyok azonnali szabadon bocsátását?</PARA></CONTENT></QUEST>