<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2009-0169">O-0169/09</QREF></TI-INTRO><TI-RULES-EP>Az Eljárási Szabályzat 115. cikke alapján</TI-RULES-EP><TI-AUTHOR>előterjesztette: <PERSON ID="28367">Gabriele Albertini</PERSON> és <PERSON ID="96747">Arnaud Danjean</PERSON> a(z) <COMMITTEE COMMID="2856">Külügyi Bizottság</COMMITTEE> nevében</TI-AUTHOR><TI-DEST>a Tanácshoz</TI-DEST></TI><OBJECT OBJID="OBJ0169">Tárgy: Atomsorompó-szerződés</OBJECT><CONTENT><PARA>Mit tesz a Tanács annak érdekében, hogy az EU összpontosított, a sikeres eredményt biztosító közös állásponttal rendelkezzen a nukleáris fegyverek elterjedésének megakadályozásáról szóló szerződés (NPT, atomsorompó-szerződés) 2010. évi felülvizsgálati konferenciáján? </PARA><PARA>Tervezi-e a Tanács a 2005-ben elfogadott közös álláspont felülvizsgálatát a 2010-es NPT-konfereciára tekintettel? Körvonalazná-e a Tanács az EU prioritásait a felülvizsgálati konferencia tekintetében, és nyújtana-e naprakész tájékoztatást a 2009 májusában tartott előkészítő bizottsági ülés kimeneteléről?</PARA><PARA>Milyen fellépések történtek az USA új kormányával és más atomhatalmakkal folytatott párbeszéd elmélyítésére a nukleáris robbanófejek csökkentésére irányuló ütemterv kidolgozásának elősegítése érdekében? Melyek az EU prioritásai a tömegpusztító fegyverek elterjedésének megakadályozásáról és a leszerelésről szóló 2009-es EU–USA együttes nyilatkozat végrehajtása tekintetében?</PARA><PARA>Hogyan hajtja végre az EU az ENSZ BT 1887. sz. határozatát (2009), és terveznek-e különleges új közös fellépéseket ennek keretében? </PARA><PARA>Tájékoztatná-e a Tanács az Európai Parlamentet arról, miként folytatja az EU az együttműködést harmadik országokkal és nemzetközi szervezetekkel, támogatva a nukleáris fegyverek elterjedésének megakadályozására irányuló politikákat és az exportellenőrzéseket?</PARA><PARA>Ebben az összefüggésben milyen szerepet tölthet vagy tölt majd be a harmadik országokkal kötött megállapodásba illesztett, a tömegpusztító fegyverekre vonatkozó záradék?</PARA></CONTENT></QUEST>