<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2007-0076">O-0076/07/változat1</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="2001">Gerardo Galeote</PERSON> a(z) <COMMITTEE COMMID="819">Regionális Fejlesztési Bizottság</COMMITTEE> nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0076">Tárgy: Európai területi együttműködési csoportosulás</OBJECT><CONTENT><PARA>Az európai területi együttműködési csoportosulást a 2006. július 5-i sz.1082/2006 (EK) rendelet<FNREF FNIDREF="FN1"/> hagyta jóvá. Ez az új közösségi jogi keret egy olyan eszköz, amely az uniós tagállamok közötti határokon átnyúló, országok közti és/vagy régióközi együttműködés ösztönzésére szolgál azzal a kizárólagos céllal, hogy erősítse a Szerződések egyik alapelvének számító gazdasági és társadalmi kohéziót. </PARA><PARA>E csoportosulásokban a tagállamok, a regionális és helyi hatóságok, valamint a közjogi intézmények egyaránt részt vehetnek, a 2004. március 31-i 2004/18/EK irányelv<FNREF FNIDREF="FN2"/> III. mellékletében szereplő nem kimerítő jegyzékében említetteknek megfelelően. Ebből következően rengeteg európai csoportosulás működhet a különböző területeken. </PARA><PARA>E rendelet legfőbb új vonása az, hogy jogi személyiséggel ruházza fel az ilyen típusú csoportosulásokat, amely önmagában értékkel bír, és könnyebbé teszi az EU-n belüli együttműködést mind operatív, mind fejlesztési szempontból. Ezenkívül az ilyen együttműködési formákat nem feltétlenül fogja finanszírozni részben az EU, ami megnyitja a csoportosulásokhoz való csatlakozás lehetőségét. </PARA><PARA>E rendelet végrehajtásának megkezdéséhez a tagállamoknak olyan rendelkezéseket kellett volna hozniuk, amelyek legkésőbb 2007. augusztus 1-jére biztosítani tudják annak hatékony végrehajtását.</PARA><PARA>Sajnos úgy látjuk, hogy a tagállamok ez idáig nem igazították ki jogszabályaikat, illetve nem hozták meg a rendelet végrehajtásához szükséges intézkedéseket sem, következésképpen e rendelet nem léphetett hatályba minden tagállamban 2007. augusztus 1-jével.</PARA><PARA>Figyelembe véve, hogy a tagállamok nyilvánvalóan megszegték a közösségi jogszabályokat, ami gazdasági hátrányokkal jár az érintettekre nézve:</PARA><PARA>Milyen intézkedéseket tesz a Bizottság e helyzet orvoslására? </PARA><PARA>Tekintetbe véve, hogy a Bizottság felelőssége és kötelessége a Szerződésekből eredő kötelezettségek betartatása, kezdeményezni fogja-e a Bizottság a megfelelő eljárást?</PARA><FN FNID="FN1">  HL L 210., 2006.7.31., 19. o.</FN><FN FNID="FN2">  HL L 134., 2004.4.30., 114. o.</FN></CONTENT></QUEST>