<QUEST VERSION="2"><TI><TI-INTRO>A kérdések órája során feltett kérdés: <QREF QID="H-2010-0420">H-0420/2010</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-SESSION>Ülés: 2010 szeptemberi II. ülés</TI-SESSION><TI-RULES-EP>az eljárási szabályzat 116. cikke</TI-RULES-EP><TI-AUTHOR><PERSON ID="96818">Salvatore Iacolino</PERSON> <GRPOL GRPOLID="2948">(PPE)</GRPOL></TI-AUTHOR></TI><OBJECT OBJID="OBJ0420">Tárgy: Olajfúrások a Földközi-tengeren</OBJECT><CONTENT><PARA>Alig pár hónappal a Mexikói-öbölben történt szerencsétlenség után a British Petroleum társaság egy 2007-ben kötött megállapodás alapján arra készül, hogy fúrásokat kezdjen öt új olajfúró torony számára Líbia felségvizein, nagyjából 600 kilométerre Szicília, Málta és Görögország partjaitól. Tekintettel a Földközi-tenger fajainak rendkívüli biológiai sokféleségére, valamint zárt tenger jellegére, amelynek víztömege nem cserélődik jelentős mértékben, tudna-e a Bizottság felelni a következő kérdésekre:</PARA><PARA>Szándékozik-e szigorítani a tengeri fúrások ellenőrzését, és ha igen, milyen módon? Megvalósíthatónak tartja-e a fúrások betiltásának lehetőségét a Földközi-tengeren? Szándékozik-e arra sürgetni Líbiát, hogy számot adjon a fúrások nemzetközi környezeti hatásairól?</PARA><PARA>Megfontolás tárgyává teszi-e a környezeti bűncselekmény kategóriájának bevezetését európai szinten, hogy megakadályozza a tagállamok területén folytatott veszélyes tevékenységeket?</PARA><PARA>Mérlegeli-e annak lehetőségét, hogy szigorú magatartási kódexet dolgozzon ki az Európában tevékenykedő olajtársaságok számára, amely védelmet nyújt a lakosság, a környezet, és a Földközi-tenger mentén régóta sikeresen tevékenykedő vállalkozások számára?</PARA></CONTENT></QUEST>