<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2006-0089">O-0089/06</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="28389">Zbigniew Kuźmiuk</PERSON>, <PERSON ID="28391">Zdzisław Podkański</PERSON> és <PERSON ID="23784">Janusz Wojciechowski</PERSON> a(z) <GRPOL GRPOLID="1108">UEN</GRPOL> képviselőcsoportja nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0089">Tárgy: Természeti katasztrófák megelőzése és hatásaik kezelése Európában</OBJECT><CONTENT><PARA>2006 nyarán az Európai Unió több tagállamát ismét súlyos természeti katasztrófák sújtották. Több tagállam szenvedett tartós és pusztító aszályoktól, amelyek jelentős mértékben csökkentették a mezőgazdasági termést és gazdaságok millióinak túlélését fenyegetik. Spanyolországban és Portugáliában tűzvészek pusztítottak. Közép-Európában, különösen pedig Lengyelországban a súlyos aszályokat jelentős esőzések és áradások követték. A fentiek miatt a természeti katasztrófák megelőzése és hatásaik kezelése kiemelkedő fontosságú kérdéssé vált az Európai Unió számára. A bekövetkezett természeti katasztrófák méreteit tekintve az is nyilvánvalóvá vált, hogy az egyének és országok számára nyújtott segítség jelenlegi formái többé nem elégségesek.</PARA><PARA>A Parlament korábban már foglalkozott a természeti katasztrófák kérdésével, és a következő állásfoglalásokat fogadta el: <BRK/></PARA><PARA><LIST TYPE="UL"><ITEM>a Portugáliát sújtó aszályról   szóló 2005. április 14-i állásfoglalás,</ITEM><ITEM>a Spanyolországot sújtó aszályról   szóló 2005. május 12-i állásfoglalás,</ITEM><ITEM>a természeti katasztrófák mezőgazdasági   szempontjairól szóló 2006. május 18-i állásfoglalás. <BRK/>  </ITEM></LIST></PARA><PARA>A Spanyolországot sújtó aszályról szóló 2005. május 12-i állásfoglalás (3) cikkében a Parlament felhívta a Bizottságot, hogy „gyorsítsák fel a […] kísérleti projekt elindítását, amelynek célja, hogy közösségi biztosítékok vagy kártérítési mechanizmusok […] rendszerét hozza létre”.</PARA><PARA>Az említett projekt elindításának milyen szakaszában tart a Bizottság? Milyen lépéseket tett a végrehajtás felgyorsítására?</PARA><PARA>A természeti katasztrófák mezőgazdasági szempontjairól szóló 2006. május 18-i állásfoglalással kapcsolatban milyen lépéseket tett a Bizottság válaszul a Parlament által megfogalmazott véleményre, különös tekintettel a (2) és (6) bekezdésre, amelyek rámutatnak, hogy az Uniónak növelnie kell pénzügyi elkötelezettségét a természeti katasztrófák kezelése tekintetében?</PARA><PARA>Az Európában bekövetkezett természeti katasztrófák méreteit tekintve a Bizottság általánosságban hogyan kívánja javítani az ilyen katasztrófák megelőzésére és a hatásaik kezelésére tett intézkedések hatékonyságát?</PARA></CONTENT></QUEST>