<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2009-0013">O-0013/09</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="1">Georg Jarzembowski</PERSON>, <PERSON ID="28167">Corien Wortmann-Kool</PERSON> és <PERSON ID="2247">Mathieu Grosch</PERSON> a(z) <GRPOL GRPOLID="1102">PPE-DE</GRPOL> képviselőcsoportja nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0013">Tárgy: A vezetési- és pihenőidő értékelése (EK) sz. 561/2006 rendelet)</OBJECT><CONTENT><PARA>2006 óta mind az (EK) sz. 561/2006 rendelet<FNREF FNIDREF="FN1"/>, mind a 2006/22/EK irányelv<FNREF FNIDREF="FN2"/> hatályos a vezetési- és pihenőidőre vonatkozóan. E jogszabály részletesen rögzíti azon összehangolt szabályokat, amelyeknek célja, hogy fokozzák a közúti közlekedés biztonságát és a tehergépkocsi-vezetők szociális védelmét valamint hogy biztosítsák Európában az egyenlő versenyfeltételeket a közúti szállítóknak. A vezetési- és pihenőidőre vonatkozó jogszabály bevezetésének első éveiben jelentős számú kritika tárgyát képezte a közúti áruszállítók és a tehergépkocsi-vezetők részéről egyaránt. Számos szempontot bírálnak, a korlátozott rugalmasságtól kezdve a célszerűtlen és homályos rendelkezéseken és eltérő értelmezéseken át az aránylag kisebb mértékű jogsértésekre kiszabott túlzott pénzbírságokig, , nem beszélve a digitális menetíró készülékkel kapcsolatos tartós problémákról.</PARA><PARA>A digitális menetíró készülékre és a jogsértések besorolására vonatkozóan a Bizottság bizonyos kezdeményezéseket szorgalmazott a problémák csökkentése céljából. Néhány súlyos probléma azonban kifejezetten magához a vezetési- és pihenőidővel kapcsolatos szabályozáshoz kapcsolódik. A Bizottság közzétett néhány iránymutatást e problémákra vonatkozóan, de a gyakorlatban ezen iránymutatások hatása korlátozott.</PARA><PARA>A jelenlegi jogszabályok sajnos semmilyen rendelkezést nem tartalmaznak a vezetési- és pihenőidő alapos értékelésére vonatkozóan. A jelenlegi előírások összetételére, értelmezésére és alkalmazására vonatkozó problémák tekintetében egy értékelés elkészítése 2009-ben rendkívül hasznos lenne, továbbá ez lenne a legkevesebb, amit Európa tehet, hogy megmutassa a polgárainak és a vállalatoknak: komolyan veszi aggodalmaikat. <BRK/></PARA><PARA>Tud-e a Bizottság azokról a   közúti áruszállítóknál és a tehergépkocsi-vezetőknél felmerülő problémákról,   amelyek a vezetési- és pihenőidőre vonatkozó jogszabályok felépítése   miatt keletkeznek, és tud-e a Bizottság az aránylag kisebb jogsértés   miatt kiszabott túlzott pénzbírságokról? <BRK/></PARA><PARA>Elismeri-e a Bizottság   a vezetési- és pihenőidőre vonatkozó előírásokhoz kapcsolódó problémákat,   a digitális menetíró készülékekkel kapcsolatos gondokon kívül? <BRK/></PARA><PARA>Mit tett a Bizottság   eddig azért, hogy enyhítse a jelenlegi jogszabályokból eredő problémákat? <BRK/></PARA><PARA>Felkészült-e a Bizottság   a jelenlegi vezetési- és pihenőidőre vonatkozó jogszabályok értékelésének   megkezdésére 2009-ben? Ha nem, miért nem? <BRK/></PARA><PARA>Milyen egyéb tevékenységeket   kíván a Bizottság folytatni a problémák csökkentése érdekében?</PARA><FN FNID="FN1">  HL L 102., 2006.4.11., 1. o.</FN><FN FNID="FN2">  HL L 102., 2006.4.11., 35. o.</FN></CONTENT></QUEST>