<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000111">O-000111/2011</QREF></TI-INTRO><TI-DEST>a <INST TYPE="CS">Tanács</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="96736">Jan Philipp Albrecht</PERSON>, <PERSON ID="96815">Judith Sargentini</PERSON>, <PERSON ID="2054">Heidi Hautala</PERSON><BRK/>a(z) <GRPOL GRPOLID="1107">Verts/ALE</GRPOL> képviselőcsoport nevében</TI-AUTHOR></TI><OBJECT OBJID="OBJ000111">Tárgy: Európai elfogatóparancs </OBJECT><CONTENT><PARA>Az európai elfogatóparancs a határokon átnyúló bűnözés és terrorizmus elleni harc hatékony eszközének bizonyult. Megítélését azonban beárnyékolja, hogy egyes jelentések szerint az ítéletek alkalmazása és végrehajtása helyett azok megkérdőjelezésére használják, valamint hogy kisebb bűncselekmények esetén annak kellő megfontolása nélkül alkalmazzák, hogy a kiadatás arányos intézkedés-e az azzal járó humán és pénzügyi költségek (kiadatási eljárásonként körülbelül 25 000 euró) fényében. </PARA><PARA>Továbbá az európai elfogatóparancs végrehajtásának megtagadására vonatkozó határozatot nem mindig tartja tiszteletben a kibocsátó tagállam, azaz az illetőt újra letartóztatják, amint átlépi a határt.</PARA><PARA>Ezenfelül nincs eszköz az európai elfogatóparancs keretében körözött személy megfelelő jogi képviseletére sem a kibocsátó, sem a végrehajtó tagállamban. Végezetül, sajnos az Unió számos tagállamában olyannyira szegényesek a börtönkörülmények, hogy ez súlyosan aláássa a fogvatartottakkal való megfelelő bánásmódba vetett bizalmat, amelyen az európai elfogatóparancs és a hamarosan bevezetendő, az elítélt személyek átszállításáról szóló kerethatározat is alapul. </PARA><PARA>– Hogyan fogja a Tanács garantálni, hogy az európai elfogatóparancs aránytalan használatának azonnal véget vessenek mind a törvényi szabályozás szerint, mind pedig a gyakorlatban? </PARA><PARA>– Hogyan fogja a Tanács biztosítani, hogy az európai elfogatóparancs keretében körözött személyeknek tényleges joga legyen jogorvoslattal élni az európai elfogatóparancs ellen mind a kibocsátó, mind pedig a végrehajtó államban, valamint hogy az európai elfogatóparancs megtagadására vonatkozó döntés a schengeni figyelmeztető jelzés törléséhez vezessen?</PARA><PARA>– Hogyan fogja a Tanács biztosítani, hogy a büntetőbíráskodás színvonala és a börtönkörülmények javuljanak, mielőtt még a bíróságok a személyek alapvető jogainak lehetséges megsértése miatt közbelépnének és leállítanák a további átszállításokat?</PARA></CONTENT></QUEST>