<QUEST><TI><TI-INTRO>SZÓBELI VÁLASZT IGÉNYLŐ KÉRDÉS <QREF QID="H-2009-0473">H-0473/09</QREF></TI-INTRO><TI-SESSION>A 2009-as év decemberi üléshetének kérdések órájára</TI-SESSION><TI-RULES-EP>Az Eljárási Szabályzat 116. cikke alapján</TI-RULES-EP><TI-AUTHOR>előterjesztette: <PERSON ID="28584">Georgios Toussas</PERSON></TI-AUTHOR><TI-DEST>a <INST TYPE="CS">Tanácshoz</INST></TI-DEST></TI><OBJECT OBJID="OBJ0473">Tárgy: a lengyel hatóságok által irányított antikommunista kampánnyal szembeni ellenállás</OBJECT><CONTENT><PARA>A kommunista jelképek tilalmát immár törvény mondja ki Lengyelországban, mivel a büntető törvénykönyv Lech Kaczyński elnök által aláírt módosítása értelmében e jelképek a jövőben illegálisnak tekintendők. Ez annak az antikommunista kampánynak a folytatása, amely egyenlőségjelet tesz a kommunizmus és a fasizmus közé, megpróbálja meghamisítani a történelmet, valamint betilt mindent, ami emlékeztet a szocializmus felépítésére és a nép által elért eredményekre. Ez provokáció, amelynek célja üldözni mindazokat, akik ellenállnak és egy jobb jövőért harcolnak. A törvény megsértését pénzbüntetéssel vagy két évig terjedő szabadságvesztéssel sújthatják.  A második világháború idején hasonló intézkedéseket hoztak a nácik szerte Európában, illetve ilyen intézkedések születtek a görögországi, spanyolországi és portugáliai fasiszta diktatúrák alatt is. Ezek a reakciós intézkedések sértik az alapvető demokratikus és népjogokat, illetve durván megsértik több millió olyan kommunista és munkás áldozatát és küzdelmeit, akik a fasizmus és a nácizmus elleni harcban estek el.</PARA><PARA>Elítéli-e a Tanács a lengyel kormány reakciós intézkedését, illetve szélesebb értelemben a kommunisták és a munkások üldözését?</PARA></CONTENT></QUEST>