<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000162">O-000162/2011</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="4385">Hélène Flautre</PERSON>, <PERSON ID="96662">Franziska Katharina Brantner</PERSON>, <PERSON ID="96732">Malika Benarab-Attou</PERSON><BRK/>a(z) <GRPOL GRPOLID="1107">Verts/ALE</GRPOL> képviselőcsoport nevében</TI-AUTHOR></TI><OBJECT OBJID="OBJ000162">Tárgy: Uniós segítség a tunéziai demokratikus átmenethez</OBJECT><CONTENT><PARA>Az Európai Unió 2011. január 14. óta folyamatosan hangoztatja, hogy kész támogatni a tunéziai demokratikus folyamatot mind a társadalmi-gazdasági fejlődéshez nyújtott támogatás, mind a líbiai felkelés és összecsapások óta Tunéziába érkezett több százezer menekült fogadásához nyújtott jelentős humanitárius segítség nyújtása révén.</PARA><PARA>Az EKSZ 2011. június 15-én az Európai Parlament Emberi Jogi Albizottsága előtt arról számolt be, hogy a táborokban 6 000-en tartózkodnak, továbbá 780 menekült letelepítését tervezik. Mely tagállamok vállalkoztak a menekültek befogadására és milyen mértékben? Hány alkalommal került sor eddig letelepítésre? Hol tartanak a Tanáccsal és a tagállamokkal annak érdekében folytatott megbeszélések, hogy növekedjék a – több tagállam által aktívan vállalt – líbiai konfliktus elől menekülők iránti szolidaritás? Milyen pénzügyi programokból lehet segítségre számítani és milyen összegeket szabadítottak fel Tunézia befogadási politikájának támogatása céljából? </PARA><PARA>Ezenkívül az Európai Unió azt is bejelentette, hogy a humanitárius segítségen túlmenően olyan támogatásokat is engedélyezni fog, amelyek segítenek – a turisztikai bevételek zuhanása és a Líbiával folytatott kereskedelmi kapcsolatok csökkenése miatt bekövetkezett – gazdasági és szociális válság leküzdésében. Az Emberi Jogi Albizottság előtt az EKSZ megerősítette, hogy a mozgósítandó pénzügyi eszközök kijelölése ugyan megtörtént, de a pénzösszegeket még nem szabadították fel. Milyen pénzügyi programokat vontak eddig be és milyen összegekről van szó? Mik az okai a késlekedésnek? A gazdasági-társadalmi helyzet veszélyeztetheti a törékeny demokratikus átmenetet, s ezért sürgősen és feltétel nélkül szabad utat kell adni a gazdasági segítségnyújtásnak. Milyen intézkedések révén és milyen határidőkkel tervezi a Bizottság a folyósítások felgyorsítását?</PARA></CONTENT></QUEST>