<QUEST><TI><TI-INTRO>SZÓBELI VÁLASZT IGÉNYLŐ KÉRDÉS <QREF QID="H-2009-0433">H-0433/09</QREF></TI-INTRO><TI-SESSION>A 2009-as év decemberi üléshetének kérdések órájára</TI-SESSION><TI-RULES-EP>Az Eljárási Szabályzat 116. cikke alapján</TI-RULES-EP><TI-AUTHOR>előterjesztette: <PERSON ID="1956">Frank Vanhecke</PERSON></TI-AUTHOR><TI-DEST>a <INST TYPE="CS">Bizottsághoz</INST></TI-DEST></TI><OBJECT OBJID="OBJ0433">Tárgy: Törökország és Szudán</OBJECT><CONTENT><PARA>A szudáni elnök, Omár al-Basír állítólag részt vett az Iszlám Konferencia Szervezete (OIC) 2009. november 9-én, Isztambulban sorra kerülő ülésén. Al-Bashír ellen a Nemzetközi Büntetőbíróság a Darfurban elkövetett háborús bűnök és emberiesség elleni bűncselekmények vádjával nemzetközi elfogatóparancsot adott ki.</PARA><PARA>Az ENSZ Biztonsági Tanácsa, amelynek ülésein nem állandó tagként 2009–2011. között Törökország is részt vesz, 1593. számú határozatában minden államot felszólított a Nemzetközi Büntetőbírósággal való együttműködésre. Törökország ugyan nem írta alá a Nemzetközi Büntetőbíróság római statútumát, de az összes EU-tagállam igen.</PARA><PARA>Amennyiben Omár al-Basír valóban jelen volt Isztambulban, és nem tartóztatták le, hogyan értékeli a Bizottság Törökország által e tekintetben követett politikáját az EU emberi jogok területén folytatott közös külpolitikájának célkitűzései fényében? Milyen következményei lesznek ennek a csatlakozási tárgyalások vonatkozásában?</PARA></CONTENT></QUEST>