<QUEST><TI><TI-INTRO>SZÓBELI VÁLASZT IGÉNYLŐ KÉRDÉS <QREF QID="H-2009-0441">H-0441/09</QREF></TI-INTRO><TI-SESSION>A 2009-as év decemberi üléshetének kérdések órájára</TI-SESSION><TI-RULES-EP>Az Eljárási Szabályzat 116. cikke alapján</TI-RULES-EP><TI-AUTHOR>előterjesztette: <PERSON ID="36281">Silvia-Adriana Ţicău</PERSON></TI-AUTHOR><TI-DEST>a <INST TYPE="CS">Bizottsághoz</INST></TI-DEST></TI><OBJECT OBJID="OBJ0441">Tárgy: Az &quot;energiaügyi és éghajlatváltozási&quot; csomag végrehajtásáról és javasolt intézkedéseiről szóló tanulmány</OBJECT><CONTENT><PARA>A 2008 decemberében elfogadott „energiaügyi és éghajlatváltozási” csomag felszólítja a tagállamokat, hogy 2020-ig 20%-kal – illetve 30%-kal, amennyiben a kiotói után is létrejön egy megállapodás – csökkentsék szennyezőanyag-kibocsátásukat. 2020-ra az energiafogyasztás 20%-át megújuló forrásokból kell nyerni. E célkitűzések miatt szükséges, hogy az energiaigényes iparágak a közlekedés és az épületek területeivel együtt csökkentsék szennyezőanyag-kibocsátásukat. Az „energiaügyi és éghajlatváltozási” csomagban meghatározott célkitűzések miatt szükség lesz az európai vállalkozások modernizálására, fokozott energiahatékonyságra a közlekedésben és az épületek területén, valamint a szén-dioxid geológiai tárolására.</PARA><PARA>Tud-e a Bizottság tájékoztatást nyújtani az „energiaügyi és éghajlatváltozási” csomag végrehajtásának jelenlegi helyzetéről és a csomag keretében javasolt intézkedésekről, illetve arról, hogy van-e változás az eredetileg meghatározott menetrendhez képest?</PARA></CONTENT></QUEST>