<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2010-0140">O-0140/2010</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="97230">Kristiina Ojuland</PERSON><BRK/>a(z) <GRPOL GRPOLID="1119">ALDE</GRPOL> képviselőcsoport nevében</TI-AUTHOR></TI><OBJECT OBJID="OBJ0140">Tárgy: Az EU és Oroszország közötti vízumkönnyítési megállapodás végrehajtása</OBJECT><CONTENT><PARA>Az Európai Unió és az Oroszországi Föderáció közötti vízumkönnyítési megállapodás 2007. június 1-jén lépett életbe azzal a céllal, hogy lényegesen megkönnyítse a vízumkibocsátást és egyszerűsítse az adminisztratív eljárásokat mind az Európai Unióba utazó orosz állampolgárok, mind az Oroszországba utazó uniós állampolgárok számára. A megállapodás szerint a kölcsönös vízummentesség elérése lenne a cél. Az orosz hatóságok rendszeresen megismételték a teljes vízummentesség érdekében történő további lépések iránti kérelmüket.</PARA><PARA>Ugyanakkor a teljes vízummentességhez vezető további lépések megtételéhez szükség van a jelenlegi vízumkönnyítési megállapodás teljes és kölcsönös végrehajtására, valamint arra, hogy a tagállamok és az Oroszországi Föderáció végrehajtsák és tiszteletben tartsák a 2007-es vízumkönnyítési megállapodásban szereplő kötelezettségvállalásokat. </PARA><PARA>Úgy véli-e a Bizottság, hogy az Oroszországi Föderációval 2007-ben megkötött vízumkönnyítési megállapodást valamennyi tagállam teljes mértékben végrehajtotta?</PARA><PARA>Kielégítőnek tekinti-e a Bizottság a vízumkönnyítési megállapodás orosz fél általi végrehajtását, különös tekintettel a megállapodás 10. cikkére, különösen mivel még mindig fennáll a külföldiekkel, köztük az uniós állampolgárokkal szemben az a követelmény, hogy magánszemélyeknél tartózkodás esetén be kell jelentkezniük a hatóságoknál?</PARA><PARA>Megjelentet-e a jövőben a Bizottság egy értékelést arról, hogy a vízumkönnyítési megállapodás miként működött ez idáig, és milyen következményei vannak az uniós és orosz emberek, illetve vállalkozások közötti kapcsolatokra?</PARA></CONTENT></QUEST>