<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2006-0014">O-0014/06</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="1263">Elmar Brok</PERSON> és <PERSON ID="1224">Karl von Wogau</PERSON> a(z) <COMMITTEE COMMID="808">Külügyi Bizottság</COMMITTEE> nevében</TI-AUTHOR><TI-DEST>a Tanácshoz</TI-DEST></TI><OBJECT OBJID="OBJ0014">Tárgy: Az Európai Unió és az ENSZ 2006 kiskaliberű fegyverekkel foglalkozó áttekintő konferenciája</OBJECT><CONTENT><PARA>2005. október 3-án az EU Tanácsa első ízben állapodott meg abban, hogy szükség van egy nemzetközi fegyverkereskedelmi szerződésre. Ezenkívül, a 2005. december 15–16-i Európai Tanács elfogadta az EU kiskaliber ű és könnyűfegyverek, valamint azok töltényei tiltott felhalmozása és a velük való kereskedelem leküzdésére vonatkozó stratégiáját.</PARA><PARA>Az Egyesült Nemzetek 2006. június 26. és július 7. között New Yorkban a kiskaliberű és könnyűfegyverek tiltott kereskedelmének leküzdésére és eltörlésére vonatkozó cselekvési terv megvalósításában elért minden területre vonatkozó előrehaladás áttekintésének szentelt konferenciát rendez. E tekintetben az Európai Parlament nagy jelentőséget tulajdonít a cselekvési tervben való előrehaladásnak, a globális fegyverkereskedelmi szerződés szükségességének és az e konferencián való parlamenti részvételnek, ahogy ezt 2005. május 26-i és 2005. november 17-i állásfoglalásaiban is kifejezte. <BRK/></PARA><PARA>Hogyan fog a Tanács együttműködni   a Bizottsággal az EU-stratégia koherens, kellő finanszírozással ellátott   és sikeres megvalósításának előkészítésében? <BRK/></PARA><PARA>A Tanács Elnöksége biztosítja-e   – ha felmerül ezirányú kérés –, hogy az EU hivatalos delegációjának   részeként egy EP-delegáció részt vegyen az ENSZ 2006-os áttekintő konferenciáján   a politikai és parlamenti hozzájárulás biztosítása céljából? <BRK/></PARA><PARA>Kész-e a Tanács, hogy   előterjessze az EU 1998-as fegyverexportra vonatkozó magatartási kódexét   mint a jövőbeni fegyverkereskedelmi szerződés lehetséges modelljét? <BRK/>   <BRK/></PARA></CONTENT></QUEST>