<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000137">O-000137/2011</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="96821">Rui Tavares</PERSON>, <PERSON ID="96858">Marie-Christine Vergiat</PERSON>, <PERSON ID="96852">Cornelia Ernst</PERSON>, <PERSON ID="96735">Patrick Le Hyaric</PERSON>, <PERSON ID="96646">Helmut Scholz</PERSON><BRK/>a(z) <GRPOL GRPOLID="2950">GUE/NGL</GRPOL> képviselőcsoport nevében</TI-AUTHOR></TI><OBJECT OBJID="OBJ000137">Tárgy: A felülvizsgált magyar alkotmány</OBJECT><CONTENT><PARA>2011. április 18-án a Magyar Országgyűlés elfogadta az új magyar alkotmány szövegét, amelyet a köztársasági elnök 2011. április 25-én aláírt, és amely 2012. január 1-jén lép hatályba. A magyar ellenzéki pártok, magyar, európai és nemzetközi civil szervezetek, európai és nemzetközi testületek, mint például a Velencei Bizottság, az ENSZ különleges jelentéstevői, a tagállamok kormányainak és parlamentjeinek képviselői, továbbá az ENSZ főtitkára is számos komoly aggályt fogalmazott meg az alkalmazott eljárással és az alkotmány tervezett szövegének az alapvető jogokkal, a jogállamisággal, valamint a fékek és ellensúlyok rendszerén, illetve a kisebbségek többségi uralommal szembeni védelmén alapuló demokráciával való összeegyeztethetősége kapcsán. Az Európai Unió ezeken az értékeken nyugszik, mivel ezek a tagállamok által osztott olyan közös alkotmányos elvek (az EUSZ 2. cikke), amelyek Európán belüli tiszteletben tartására, védelmére és előmozdítására az EU-nak törekednie kell. 2011. április 5-én a Bizottság elnöke biztosította az Európai Parlament plenáris ülését arról, hogy a Bizottság figyelemmel kíséri a kérdést és ellenőrzi, hogy az új magyar alkotmány tervezete megfelel-e az európai értékeknek, elveknek, szerződéseknek és jogszabályoknak. Orbán Viktor magyar miniszterelnök kijelentette, hogy egyetért az Unió által végrehajtandó e vizsgálattal. A következő hetekben a Velencei Bizottság is véleményt fogalmaz meg a kérdésben.</PARA><PARA>Milyen intézkedéseket tett a Bizottság a magyar alkotmánnyal és annak biztosításával kapcsolatban, hogy az megfeleljen az EUSZ 2., 6. és 7. cikkének, a közös demokratikus alkotmányos elveknek és az európai parlamenti választásokon való szavazati jogról szóló szabályoknak? Beavatkozott-e a Bizottság a folyamatba bármilyen módon az alkotmány elfogadása és aláírása előtt vagy után? Milyen utólagos lépéseket tesz most, hogy az alkotmányt elfogadták és aláírták? El fogja-e végezni a kért értékelést? Mikor és hogyan fogja ezt megtenni, és figyelembe veszi-e majd a Velencei Bizottság észrevételeit? Figyelemmel kíséri-e majd az alkotmány végrehajtását és biztosítja-e, hogy az ne sértse az Unió alapértékeit és -elveit, továbbá ezek megsértése esetén alkalmazni fogja-e a Szerződések által előirányzott megfelelő mechanizmusokat? A Bizottság szerint milyen lépések lennének megfelelőek abban az esetben, ha kiderülne, hogy a magyar alkotmány nem tartja tiszteletben a Szerződésekben foglalt alapvető jogokat és értékeket?</PARA></CONTENT></QUEST>