<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2006-0098">O-0098/06</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="2107">Jan Andersson</PERSON> és <PERSON ID="1904">Karin Jöns</PERSON> a(z) <COMMITTEE COMMID="814">Foglalkoztatási és Szociális Bizottság</COMMITTEE> nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0098">Tárgy: A mellrákkal kezelt betegek munkaerőpiaci visszailleszkedése és a mellrákkal foglalkozó egészségügyi szakemberek folyamatos képzését célzó alapok felhasználása</OBJECT><CONTENT><PARA>A lisszaboni stratégia értelmében, amely a nők foglalkoztatási arányát 60%-ra kívánja emelni 2010-ig, és az Európai Unióban élő nők körében évente diagnosztizált mellrákos megbetegedések nagy száma miatt (275 000 esetet becsülnek jelenleg a Nemzetközi Rákkutató Ügynökség ráknyilvántartási adatai alapján) a mellrákot túlélők munkaerőpiaci visszailleszkedése sürgős prioritást jelent. Ezt azon nők növekvő száma is alátámasztja, akiknél a kereső foglalkozás fő éveiben diagnosztizálnak mellrákot: a jelenleg diagnosztizált friss mellrákos megbetegedések 35%-a 55 évesnél fiatalabb nőket érinti, 12%-uk pedig 45 évesnél is fiatalabb. A tanulmányok szerint körülbelül a korábbi rákos betegek egyötöde nem vállal újra munkát.  <BRK/></PARA><PARA>Tud-e megbízható információkat   nyújtani a Bizottság – például egy, a témáról szóló tanulmány elkészíttetésével   – azon mellrákos betegek arányáról, akik feladták fizető foglalkozásukat   betegségük és kezelésük alatt? <BRK/></PARA><PARA>Hogyan kívánja felhívni   a Bizottság a munkáltatók figyelmét a betegek azon igényére, hogy lehetőségük   legyen teljes vagy részidős munkavállalásra a kezelés ideje során, hiszen   ez alapvető lehet a beteg személyes pénzügyi helyzetének fenntartása   és a pszichés állapot stabilizálása szempontjából? <BRK/></PARA><PARA>Hogyan kívánja a Bizottság   ösztönözni a munkaadókat, hogy segítsék a mellrákos betegek munkaerőpiaci   visszatérését a kezelés után, hogy átszervezzék a munkahelyeket és kínáljanak   rugalmas munkaidő-beosztást?  <BRK/></PARA><PARA>Szükségét látja-e a   Bizottság a krónikus betegek munkahelyi védelmét szolgáló charta létrehozásának   és támogatja-e e charta kidolgozását? <BRK/></PARA><PARA>Az európai iránymutatásoknak   megfelelő, a korai felismerést és kezelést szolgáló mammográfiai szűrés   bevezetése megköveteli az egészségügyi dolgozók különleges képzését.   Támogatni kívánja-e a Bizottság az EU-s szociális alapok és előcsatlakozási   alapok ilyen képzésre való, különösen az új tagállamokban és a tagjelölt   országokban történő felhasználását? </PARA></CONTENT></QUEST>