<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000164">O-000164/2011</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="4542">Timothy Kirkhope</PERSON><BRK/>a(z) <GRPOL GRPOLID="2969">ECR</GRPOL> képviselőcsoport nevében</TI-AUTHOR></TI><OBJECT OBJID="OBJ000164">Tárgy: Az utas-nyilvántartási adatállomány (PNR) adatainak használatára és továbbítására vonatkozóan Ausztráliával, az Amerikai Egyesült Államokkal és Kanadával folytatott tárgyalások jelenlegi állása</OBJECT><CONTENT><PARA>1. Tudná-e pontosítani a Bizottság részletekbe menően az EU és Ausztrália közötti PNR-egyezmény alapvető jogoknak és uniós jogszabályoknak, illetve a <ANCHOR ID="1" FAMILY="TA" TYPE="P7-TA" YEAR="2010" NUMBER="0144">P7_TA(2010)0144</ANCHOR> és <ANCHOR ID="2" FAMILY="TA" TYPE="P7-TA" YEAR="2010" NUMBER="0397">P7_TA(2010)0397</ANCHOR> európai parlamenti állásfoglalásokban megállapított feltételeknek való megfelelőségéről készített értékelését? Kifejtené-e a Bizottság, hogyan állapította meg, hogy a PNR-adatok gyűjtése és használata megfelel a szükségesség és az arányosság jogi követelményeinek?</PARA><PARA>2. Kifejtené-e a Bizottság hogy – az EUMSZ 218. cikkével összefüggésben – miként szándékozik végrehajtani az EU és Ausztrália közötti megállapodás (jogviták rendezésére, illetve a megállapodás felfüggesztésére és felmondására vonatkozó) 23. és 25. cikkét abban az esetben, ha az Európai Parlament, a szavazatok abszolút többségével felszólít e cikkek alkalmazására?</PARA><PARA>3.  Tekintettel arra, hogy az ausztrál jogszabályok előírják a PNR adatainak fuvarozók általi továbbítását, az EU és Ausztrália közötti megállapodás célja kizárólag annak biztosítása, hogy az adattovábbításra az uniós adatvédelmi jogszabályoknak megfelelően kerüljön sor. Egyetért-e a Bizottság azzal, hogy az EUMSZ 16. cikke megfelelő jogalapot képez a tanácsi határozathoz?</PARA><PARA>4.  Tekintettel arra, hogy egy profilalkotásra vonatkozó - a hatályos nemzetközi dokumentumokat alapul vevő - egységesen elfogadott fogalommeghatározás segíthetné a PNR-adatok gyűjtése és feldolgozása, illetve a profilalkotási tevékenységek közötti kapcsolatok értékelését, hajlandó lenne-e a Bizottság egy ilyen fogalommeghatározáson dolgozni?</PARA><PARA>5.  Az Amerikai Egyesül Államokkal és Kanadával folytatott további tárgyalások eredményéig tájékoztatna-e a Bizottság azon általános feltételekről, amelyek biztosítják a szükségesség és arányosság elvének tiszteletben tartását, különösen a hatály és a megőrzési időtartamok vonatkozásában? Átfogó képet tudna-e adni az Egyesült Államok és a tagállamok közötti olyan, lehetséges kétoldalú megállapodásokról, amelyek a PNR-adatok továbbítására vonatkozó hivatkozást tartalmaznak? Ismertetné-e a Bizottság azon jövőbeni jogszabályokat, amelyek rendelkeznek a PNR-adatok Kanadából az Egyesült Államokba történő rendszeres továbbításáról?</PARA><PARA>6.  Tisztázná-e a Bizottság az amerikai Secure Flight program és a PNR-adatok gyűjtése közötti kapcsolatot?</PARA><PARA>7.  Figyelembe veszi-e a Bizottság az egyesült államokbeli hatóságok által az Egyesült Államokkal kötött létező megállapodás rendelkezéseivel összhangban az elküldésen alapuló („push”) módszert használó fuvarozók rendszereiből történő ad hoc lehívások („pull”) gyakoriságát? </PARA><PARA>8.  Folyamatban vannak-e tárgyalások a Bizottság és az Amerikai Államok között? Milyen következtetéseket von le a Bizottság saját jogi szolgálatának jogi véleménye alapján?</PARA></CONTENT></QUEST>