<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2008-0028">O-0028/08</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="28316">Hannu Takkula</PERSON>, <PERSON ID="4447">Paulo Casaca</PERSON>, <PERSON ID="28264">Paul van Buitenen</PERSON>, <PERSON ID="4516">Roger Helmer</PERSON>, <PERSON ID="28183">Patrick Gaubert</PERSON>, <PERSON ID="4461">Luís Queiró</PERSON>, <PERSON ID="24029">Koenraad Dillen</PERSON>, <PERSON ID="23864">Toomas Savi</PERSON>, <PERSON ID="4507">Bastiaan Belder</PERSON>, <PERSON ID="28507">Ashley Mote</PERSON>, <PERSON ID="1956">Frank Vanhecke</PERSON>, <PERSON ID="28358">Konrad Szymański</PERSON>, <PERSON ID="23830">István Szent-Iványi</PERSON>, <PERSON ID="4450">Vasco Graça Moura</PERSON>, <PERSON ID="28246">Alexander Alvaro</PERSON>, <PERSON ID="28243">Jorgo Chatzimarkakis</PERSON>, <PERSON ID="4241">Johan Van Hecke</PERSON>, <PERSON ID="28242">Graf Alexander Lambsdorff</PERSON>, <PERSON ID="28387">Janusz Onyszkiewicz</PERSON>, <PERSON ID="39717">Ramona Nicole Mănescu</PERSON>, <PERSON ID="28424">Tunne Kelam</PERSON>, <PERSON ID="28384">Bronisław Geremek</PERSON>, <PERSON ID="4521">Charles Tannock</PERSON>, <PERSON ID="28350">Jana Hybášková</PERSON>, <PERSON ID="28388">Grażyna Staniszewska</PERSON>, <PERSON ID="4539">David Sumberg</PERSON>, <PERSON ID="24030">Philip Claeys</PERSON>, <PERSON ID="28357">Vladimír Železný</PERSON>, <PERSON ID="28921">Jaroslav Zvěřina</PERSON>, <PERSON ID="28240">Helga Trüpel</PERSON>, <PERSON ID="4439">Mogens Camre</PERSON>, <PERSON ID="4260">Eija-Riitta Korhola</PERSON>, <PERSON ID="28170">Peter Šťastný</PERSON>, <PERSON ID="2306">Kyösti Virrankoski</PERSON>, <PERSON ID="4528">Neil Parish</PERSON>, <PERSON ID="26829">Siiri Oviir</PERSON>, <PERSON ID="4274">Olle Schmidt</PERSON>, <PERSON ID="28371">Marek Aleksander Czarnecki</PERSON>, <PERSON ID="4253">Frédérique Ries</PERSON>, <PERSON ID="28367">Gabriele Albertini</PERSON>, <PERSON ID="4536">Martin Callanan</PERSON>, <PERSON ID="4517">Christopher Heaton-Harris</PERSON>, <PERSON ID="28392">Józef Pinior</PERSON> és <PERSON ID="4546">Struan Stevenson</PERSON></TI-AUTHOR><TI-DEST>a Tanácshoz</TI-DEST></TI><OBJECT OBJID="OBJ0028">Tárgy: A Hezbollah és az EU törvényen kívül helyezett terrorszervezeteket nyilvántartó listája</OBJECT><CONTENT><PARA>2008 januárjában két rakétát lőttek ki terroristák Izraelre az UNIFIL ellenőrzése alatt álló területekről, amire reagálva az ENSZ főtitkára, Ban Ki Mun „az ENSZ Biztonsági Tanácsának 1701. számú határozata súlyos megsértésének” nevezte a támadásokat. A terrorista csoportok az UNIFIL-t is célpontnak tekintik. Emellett a Szíria által támogatott Hezbollah érintett a Libanonban elkövetett politikai gyilkosságok sorozatában. A Szíriától és Irántól kapott állami segítséggel a Hezbollah állam lett az államban, megakadályozva a libanoni demokratikus intézményeket politikai hatalmuk gyakorlásában – a legfrissebb ilyen eset az elnökválasztás megakadályozása és vétójog gyakorlásához elegendő számú kormánytag követelése volt. A Hezbollah hathatósan megakadályozza a libanoni kormányt teljes szuverenitása gyakorlásában.</PARA><PARA>Az EU elutasította a Hezbollah terrorszervezetté nyilvánítását, ami lehetővé teszi a Hezbollah számára a libaboni túléléséhez szükséges pénzügyi tevékenységek folytatását Európában. Más szóval az Európából előteremtett összegek révén képes a Hezbollah fenyegetni a politikai és gazdasági stabilitást Libanonban, fellépni a közel-keleti béketárgyalások ellen, aláaknázni az izraeli biztonságot és szítani a terrorizmust és destabilizációt a Közel-Keleten. Mindezeken túl a Hezbollah sikeresen terjeszti ideológiáját az Európában élő muszlim fiatalok körében, amit a Németországban letartóztatott muszlim fiatalok is megerősítenek. A Hezbollah radikális csoportokkal működik együtt világszerte, például más európai terrorista csoportokkal is szorosabb kapcsolatokat alakít ki. Európa saját magát sodorja veszélybe azzal, hogy nem hajlandó világosan állást foglalni a Hezbollahhal szemben.</PARA><PARA>Világos, hogy a Hezbollah politikai és katonai szárnya közötti különbségtétel a legjobb esetben is mesterséges. Ahogyan Muhammad Fannish, a Hezbollah egyik politikai vezetője is megjegyezte: „kijelenthetem, hogy a Hezbollah katonai és politikai céljai között nincs különbség”.</PARA><PARA>A fenti tények tükrében, valamint a közel-keleti békefolyamat iránti komoly uniós kötelezettségeket elismerve: </PARA><PARA>– Mikor és milyen lépések megtételére hozott határozatot a Tanács Libanon szuverén demokráciájának és törvényes kormányának védelme érdekében? </PARA><PARA>– Mit tesz a Tanács az akár szélesebb közel-keleti konfliktushoz is vezethető libanoni belső viszályok és politikai gyilkosságok megakadályozása érdekében?</PARA><PARA>– Mikor fogja a Tanács törvényen kívül helyezett terrorszervezetté nyilvánítani a Hezbollahot?</PARA></CONTENT></QUEST>