<QUEST VERSION="2"><TI><TI-INTRO>A kérdések órája során feltett kérdés: <QREF QID="H-2010-0614">H-0614/2010</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-SESSION>Ülés: 2010 decemberi ülés</TI-SESSION><TI-RULES-EP>az eljárási szabályzat 116. cikke</TI-RULES-EP><TI-AUTHOR><PERSON ID="28584">Georgios Toussas</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ0614">Tárgy: A Bizottság különbségtétele az aktív és az inaktív mezőgazdasági termelők között</OBJECT><CONTENT><PARA>A Bizottság „A KAP jövője 2020-ig: az élelmezési, a természetes erőforrásokat érintő és a területi kihívások kezelése” című 2010. november 18-i közleménye (COM(2010)0672) első alkalommal hivatkozik „aktív mezőgazdasági termelőkre”. Példaként idézhetjük: „A közvetlen kifizetéseket érintő változásokat párhuzamosan kell végrehajtani olyan módosításokkal, amelyek a támogatások pontosabb meghatározására és arra irányulnak, hogy azokat csak az aktív termelők kapják meg (…)” (10. oldal), illetve „Azzal, hogy kizárólag aktív mezőgazdasági termelők részesülnének támogatásban, és javadalmazást kapnának az általuk a társadalom számára nyújtott kollektív szolgáltatásokért (…)”(3. oldal).</PARA><PARA>Tekintve, hogy a szegény mezőgazdasági termelők mezőgazdaságból származó szerény bevételük kiegészítése érdekében kénytelenek nem mezőgazdasági területen kiegészítő jövedelemforrást keresni, felkérem a Bizottságot, hogy válaszoljon az alábbi kérdésre: Milyen kritériumok alapján tesz különbséget az „aktív” és az „inaktív” mezőgazdasági termelők között?</PARA></CONTENT></QUEST>