<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2007-0063">O-0063/07</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="28409">Raül Romeva i Rueda</PERSON> és <PERSON ID="28234">Angelika Beer</PERSON> a(z) <GRPOL GRPOLID="1107">Verts/ALE</GRPOL> képviselőcsoportja nevében, <PERSON ID="1224">Karl von Wogau</PERSON> a(z) <GRPOL GRPOLID="1102">PPE-DE</GRPOL> képviselőcsoportja nevében, <PERSON ID="28306">Ana Maria Gomes</PERSON> a(z) <GRPOL GRPOLID="1103">PSE</GRPOL> képviselőcsoportja nevében, <PERSON ID="1946">Annemie Neyts-Uyttebroeck</PERSON> a(z) <GRPOL GRPOLID="1119">ALDE</GRPOL> képviselőcsoportja nevében, <PERSON ID="28616">Ģirts Valdis Kristovskis</PERSON> a(z) <GRPOL GRPOLID="1108">UEN</GRPOL> képviselőcsoportja nevében, <PERSON ID="28249">Tobias Pflüger</PERSON> a(z) <GRPOL GRPOLID="1106">GUE/NGL</GRPOL> képviselőcsoportja nevében</TI-AUTHOR><TI-DEST>a Tanácshoz</TI-DEST></TI><OBJECT OBJID="OBJ0063">Tárgy: Az EU fegyverkereskedelemre vonatkozó magatartási kódexe - a Tanács kudarca közös álláspont elfogadása és annak jogilag kötelező eszközzé tétele tekintetében</OBJECT><CONTENT><PARA>Az EU fegyverkereskedelemre vonatkozó magatartási kódexének több mint 2 évvel ezelőtt az összes tagállamra nézve jogilag kötelező erejű eszközzé kellett volna válnia. 2005. június 30-án a COARM (a Tanács fegyverekkel foglalkozó munkacsoportja) technikai szintű megállapodásra jutott a közös álláspont szövegéről a kódex mélyreható felülvizsgálati folyamata eredményeképpen, amelynek célja, hogy azt hatékony eszközzé tegye az EU területéről és uniós vállalatok által történő fegyverexport ellenőrzése tekintetében. A Parlament határozottan üdvözölte ezt a közös álláspontot.</PARA><PARA>A Tanács azonban azóta sem hozott végső határozatot ez ügyben, amit hivatalosan ugyan nem indokolt meg, ám nyilvánvalóan kapcsolatba hozható néhány EU tagállam a Kínai Népköztársasággal szemben jelenleg fennálló EU-fegyverembargó feloldására vonatkozó óhajával. Az Európai Parlament számos alkalommal kérte a Tanácsot a közös álláspont elfogadására, és a soros elnökség minden alkalommal ígéretet tett a megfelelő lépések megtételére, eredményt azonban nem sikerült elérni. Mindeközben a Parlament és a közvélemény hetente szembesül európai vállalatok és olyan államok közötti fegyverexportra vonatkozó megállapodásokkal, amelyekbe a kódex értelmében meg kellene tagadni fegyverek exportját (pl. Csád, Mianmar, Pakisztán, Líbia és sokan mások). Ez még inkább sajnálatos most, hogy az európai biztonsági stratégia(ESS) és a kialakulóban lévő európai biztonsági és védelmi politika (EBVP) keretében mind több a katonai, nem katonai és humanitárius jellegű uniós külső misszió, és az EU személyzete könnyen abba helyzetbe kerülhet, hogy az őket fenyegető fegyvereket korábban EU-tagállamok adtak el.</PARA><PARA>Milyen kötelezettséget tud a Tanács vállalni e probléma lehető legsürgősebb megoldására, valamint a közös álláspont haladéktalan elfogadására?</PARA></CONTENT></QUEST>