<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2010-0071">O-0071/10</QREF></TI-INTRO><TI-RULES-EP>Az Eljárási Szabályzat 115. cikke alapján</TI-RULES-EP><TI-AUTHOR>előterjesztette: <PERSON ID="2247">Mathieu Grosch</PERSON>, <PERSON ID="28393">Luis de Grandes Pascual</PERSON> és <PERSON ID="33982">Marian-Jean Marinescu</PERSON> a(z) <GRPOL GRPOLID="2948">PPE</GRPOL> képviselőcsoportja nevében</TI-AUTHOR><TI-DEST>a Tanácshoz</TI-DEST></TI><OBJECT OBJID="OBJ0071">Tárgy: Az európai légtér lezárása az izlandi hamufelhő következtében</OBJECT><CONTENT><PARA>Az izlandi Eyjafjallajökull vulkán kitörését követően az európai légtér nagy részének lezárása (2010. április 15–21.) az európai légiközlekedési szektort (utasok, légitársaságok, repülőterek) és az egész gazdaságot érintő súlyos következmények tekintetében tarthatatlan helyzethez vezetett.</PARA><PARA>Hogyan értékeli a Tanács a válságkezelést és a koordinált európai megközelítést, továbbá a megfelelő eszközöket, amelyeket alkalmaztak? Nem kellett volna hamarabb sort keríteni az európai közlekedési miniszterek és az Európai Bizottság közötti első válságkezelő ülésre? Mi a helyzet most a három repülési zónával? Ezeket a speciális zónákat rögtön be kellett volna vezetni az európai légtér teljes lezárása helyett.</PARA><PARA>Több millió utast tartóztattak fel. Hogyan értékeli a Tanács az utasok jogainak helyzetét, különösen ami azt a joghézagot illeti, amellyel az európai utasok szembesülnek, mikor az európai jogszabályok hatálya alá nem tartozó, nem európai légi fuvarozókkal szemben kívánják jogaikat érvényesíteni. </PARA><PARA>A légitársaságok a légi közlekedés történetének legsúlyosabb gazdasági válságával szembesülnek. Az európai légtérzár hatalmas veszteségeket okozott e vállalatoknak, és pénzügyi helyzetüket biztos, hogy nagymértékben tovább rontja. Tervez-e a Tanács bármilyen ellentételezést vagy más eszköz alkalmazását? Milyen konkrét feltételek mellett jelenthet az ellentételezés segítséget (az utasok és a járatok száma stb.)?</PARA><PARA>Osztja-e a Tanács azt a véleményt, hogy az adott egyedi körülmények között az Egységes Európai Égboltnak (SES) jobban kellett volna ellátnia a tagállamok közötti koordinálás feladatát? A tagállamok hogyan szándékoznak lépést tartanai a végrehajtás meglehetősen szoros ütemezésével? Hol tart a 2010 végére tervezett SES II első szakaszának előkészítése és végrehajtása, és elkezdték-e a tagállamok a SES II második szakaszának végrehajtását? Nem kellene-e sürgősen kinevezni az SES európai koordinátorát?</PARA></CONTENT></QUEST>