<QUEST><TI><TI-INTRO>SZÓBELI VÁLASZT IGÉNYLŐ KÉRDÉS <QREF QID="H-2010-0260">H-0260/10</QREF></TI-INTRO><TI-SESSION>A 2010-as év júniusi üléshetének kérdések órájára</TI-SESSION><TI-RULES-EP>Az Eljárási Szabályzat 116. cikke alapján</TI-RULES-EP><TI-AUTHOR>előterjesztette: <PERSON ID="96681">Vilija Blinkevičiūtė</PERSON></TI-AUTHOR><TI-DEST>a <INST TYPE="CS">Tanácshoz</INST></TI-DEST></TI><OBJECT OBJID="OBJ0260">Tárgy: Az iskolázottság szintjének növelése és a korai iskolaelhagyás csökkentése</OBJECT><CONTENT><PARA>Az iskolázottság szintjének növelése, a korai iskolaelhagyás csökkentése, valamint a felsőfokú vagy azzal egyenértékű végzettséggel rendelkezők népességen belüli arányának emelése az Európa 2020 stratégia legfontosabb célkitűzései között szerepel.</PARA><PARA>2010. március 25–26-i ülése alkalmával az Európai Tanács tudomásul vette ezeket a Bizottság által megjelölt célkitűzéseket, azonban nem határozott meg mutatókat vagy számszerűsített célokat. A Tanács hogyan, illetve minek a figyelembevételével tervez e téren konkrét számadatokat megállapítani, illetve megfelelő mutatókat kidolgozni? A Tanács milyen konkrét fellépést tesz az iskolázottság szintjének javítása és a korai iskolaelhagyás csökkentése érdekében?</PARA><PARA>Tervez-e a Tanács kifejezetten az iskolázottság szintjének javítására, valamint a felsőfokú vagy azzal egyenértékű végzettséggel rendelkezők népességen belüli arányának emelésére irányuló stratégiát kidolgozni? Ha az Európai Unió el akarja érni a foglalkoztatásra, társadalmi integrációra és az aktív polgári szerepvállalásravonatkozó célkitűzéseit, áldozni kell a fiatalokra, különösen az oktatáson, szakképzésen és az ifjúsági csereprogramokon keresztül.</PARA></CONTENT></QUEST>