<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000212">O-000212/2011</QREF></TI-INTRO><TI-DEST>a <INST TYPE="CS">Tanács</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="96860">Michèle Striffler</PERSON><BRK/>a <COMMITTEE COMMID="2857">Fejlesztési Bizottság</COMMITTEE> nevében</TI-AUTHOR></TI><OBJECT OBJID="OBJ000212">Tárgy: Az Unió biomassza-politikája és a fejlődésre gyakorolt hatása</OBJECT><CONTENT><PARA>2009 áprilisában az Európai Unió Tanácsa elfogadta a megújuló energiaforrásból előállított energia támogatására vonatkozó közös uniós keret megteremtéséről szóló irányelvet (2009/28/EK irányelv). E jogalkotási aktus célja, hogy az Európai Unió végső energiafelhasználásában 2020-ra elérjék a megújuló energiaforrásokból előállított energia 20%-os részarányát, és az egyes tagállamok közlekedési ágazatainak energiafelhasználásában a megújuló energiaforrásból előállított energia 10%-os részarányát.</PARA><PARA>Mivel annak ellenére, hogy az irányelv törekszik a biomassza energetikai termelésének és felhasználásának jelentős növelésére – ugyanis 2020-ig részarányának megduplázását írja elő –, nincs olyan erős alap, ami biztosítaná a biomassza fenntartható energetikai termelését és felhasználását. Ezenkívül a fabiomassza a fejlődő országokban káros hatással lehet az erdőkre, mivel kitermelésének következtében a természetes erdők, vizes területek stb. a bioüzemanyagok előállításához szükséges alapanyagok ültetvényeivé alakulhatnak át. </PARA><PARA>A Tanács milyen intézkedéseket szándékozik hozni annak biztosítására, hogy az Unión belül és kívül az energiafelhasználásra termelt biomassza fenntartható legyen, és megfeleljen a fenntartható erdőgazdálkodás követelményeinek?</PARA><PARA>Hogyan fog az Unió biomassza-politikája megfelelni a Bizottság által az erdészeti jogszabályok végrehajtásáról, az erdészeti irányításról és az erdészeti termékek kereskedelméről (FLEGT) szóló önkéntes partnerségi megállapodások keretében támasztott követelményeknek, valamint az erdőirtás és az erdőpusztulás által okozott kibocsátás-csökkentés (REDD) és a fejlesztési együttműködés céljából a biológiai sokféleségről szóló, Nagojában elfogadott nyilatkozat keretén belül az éghajlatváltozással kapcsolatos kötelezettségeknek? </PARA><PARA>Miként fog a Tanács olyan következetes politikáról gondoskodni, amelynek segítségével meg lehet védeni az erdőket és ellenállóbbá lehet tenni őket az éghajlatváltozással szemben olyan feltételek kidolgozása révén, amelyekkel megelőzhetőek az energetikai célú biomassza-termelés negatív éghajlati, környezeti és társadalmi hatásai?</PARA><PARA>Rendelkezik-e a Tanács bármilyen információval arra vonatkozóan, hogy eddig mennyi energetikai célú biomassza importjára került sor, illetve ilyen behozatal a közeljövőben mely régiókból várható?</PARA></CONTENT></QUEST>