<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2009-0147">O-0147/09</QREF></TI-INTRO><TI-RULES-EP>Az Eljárási Szabályzat 115. cikke alapján</TI-RULES-EP><TI-AUTHOR>előterjesztette: <PERSON ID="4538">Malcolm Harbour</PERSON>, <PERSON ID="28223">Andreas Schwab</PERSON>, <PERSON ID="1913">Evelyne Gebhardt</PERSON>, <PERSON ID="38420">Cristian Silviu Buşoi</PERSON>, <PERSON ID="4294">Heide Rühle</PERSON>, <PERSON ID="28514">Kyriacos Triantaphyllides</PERSON> és <PERSON ID="23788">Adam Bielan</PERSON> a(z) <COMMITTEE COMMID="2867">Belső Piaci és Fogyasztóvédelmi Bizottság</COMMITTEE> nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0147">Tárgy: A szervezett utazási formákról szóló irányelv felülvizsgálata</OBJECT><CONTENT><PARA>A szervezett utazási formákról szóló 90/314/EGK<FNREF FNIDREF="FN1"/> irányelv meghatározza a fogyasztóvédelem alapjait a szervezett utazási formák területén, beleértve az ajánlatokkal kapcsolatos világos tájékoztatást, az utazás lemondására vonatkozó jogosultságokat, valamint a nem megfelelő minőségű szolgáltatásokat és az utazásszervezők fizetésképtelenségét érintő jogorvoslatot. Ezt a jelentős jogszabályt közel húsz éve alkották meg, amikor még a katalógusból kiválasztott, utazási irodán keresztül foglalt, kéthetes szervezett utazások voltak elterjedve. </PARA><PARA>Mára azonban az olcsó repülőutak iránti igény miatt megváltozott az utazások piaca. A technológiai fejlesztések új üzleti modellekhez vezettek, és megváltoztatták a fogyasztók magatartását. Manapság a fogyasztók egyre inkább önállóan állítják össze üdüléseiket – saját maguk, interneten intézik a repülőjegy-vásárlást, a szállásfoglalást és az autóbérlést, külön-külön. </PARA><PARA>Az európai polgárok nem értik, hogyan lehetséges az, hogy két emberre vonatkozóan – akik ugyanazon a repülőgépen, egymás mellett ülnek és ugyanabban a hotelben szállnak meg – fogyasztóvédelem tekintetében mégis egymástól teljesen eltérő szint van érvényben, mindössze azért, mert foglalásuk más úton történt. </PARA><PARA>Az ilyen dinamikusan szervezett utazások számos formája nem tartozik a szervezett utazási formákról szóló 90/314/EGK irányelv hatálya alá. Következésképp annak ellenére, hogy az üdülni utazó polgárok száma egyre nő, az irányelv védelmét élvező fogyasztók aránya valójában csökken. Ezért Európának cselekednie kell annak biztosítása érdekében, hogy a fogyasztók teljes mértékben élvezhessék az azon belső piac nyújtotta előnyöket, amelynek működése valóban az ő érdeküket szolgálja.  <BRK/></PARA><PARA>Tekintve, hogy a fogyasztók   olyan problémákról panaszkodnak, amelyek a leírásoknak nem megfelelő   szállodákhoz, az gépjárműkölcsönző cégekhez és a fogyasztókat bizonytalanságban   hagyó, csődbe ment társaságokhoz kapcsolódnak, elsőbbségi kérdésként   kezeli-e a Bizottság a szervezett utazási formákról szóló irányelv felülvizsgálatát? <BRK/></PARA><PARA>A Bizottság véleménye   szerint mikorra készülhet el a felülvizsgált irányelv, tekintve, hogy   a jogalkotás fontos feltétele az átfogó hatásvizsgálat elkészítése? <BRK/></PARA><PARA>Kifejtené-e a Bizottság,   hogy mely kulcsterületeket érintené a felülvizsgált szöveg? <BRK/></PARA><PARA>Hogyan és milyen intézkedésekkel   szándékozik a Bizottság megoldást találni a légitársaságok csődje esetén   az utasokat megillető kártérítés kérdésére?</PARA><FN FNID="FN1">  HL L 158., 1990.6.23., 59. o.</FN></CONTENT></QUEST>