<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2012-000029">O-000029/2012</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="96706">João Ferreira</PERSON>, <PERSON ID="96735">Patrick Le Hyaric</PERSON>, <PERSON ID="28407">Willy Meyer</PERSON>, <PERSON ID="28215">Jacky Hénin</PERSON><BRK/>a(z) <GRPOL GRPOLID="2950">GUE/NGL</GRPOL> képviselőcsoport nevében</TI-AUTHOR></TI><OBJECT OBJID="OBJ000029">Tárgy: A közös halászati politika hozzájárulása a közjavak előállításához</OBJECT><CONTENT><PARA>A halászati ágazat – amellett, hogy elsődleges funkciója a lakosság halászati termékekkel való ellátásának biztosítása, és emiatt fontos szerepet játszik a tagállamok élelmezési mérlegének egyensúlya tekintetében – számos különféle funkciót tölt be, és számos célt szolgál. Mindez hozzájárul az ágazat társadalmi-gazdasági jelentőségéhez, amelyet ezért nem lehet pusztán a kirakodások szűk értelemben vett értéke alapján vizsgálni.</PARA><PARA>Ezenfelül a halászati ágazat egészén belül a kisüzemi halászat társadalmi-gazdasági, környezeti és kulturális szempontból különös jelentőséggel bír. A halászati ágazat – az akvakultúrát is ideértve – többfunkciós jellege egyebek mellett olyan, egymástól igen eltérő területeken mutatkozik meg, mint:</PARA><PARA>- a part menti közösségek fejlődéséhez és társadalmi-gazdasági jólétéhez, a helyi fejlődéshez, valamint az ágazaton belüli közvetlen munkahelyteremtéshez való hozzájárulás;</PARA><PARA>- a gazdasági tevékenységek és munkahelyek fenntartása és létrehozása a halászatot megelőző és az azt követő tevékenységek (egyebek mellett a hajógyártás, a halászati termékek feldolgozóipara, az idegenforgalom és vendéglátás) vonatkozásában;</PARA><PARA>- a lakosság magas tápértékkel rendelkező, minőségi termékekkel – például friss hallal – való ellátása;</PARA><PARA>- a halászati ágazathoz kapcsolódó történelmi és kulturális örökség, illetve helyi hagyományok megőrzése;</PARA><PARA>- a tengeri, torkolati és édesvízi környezettel kapcsolatos kutatás és oktatás támogatása, valamint az ezen ökoszisztémák állapotával kapcsolatos ismeretek bővítéséhez és aktualizálásához való hozzájárulás.</PARA><PARA>Ezzel összefüggésben választ tudna-e adni a Bizottság az alábbi kérdésekre:</PARA><PARA>1. Milyen intézkedéseket terveznek annak érdekében, hogy a közös halászati politika jelenleg zajló reformja elismerje és megfelelően ösztönözze a halászati ágazat többfunkciós jellegét?</PARA><PARA>2. Milyen módon fogja a Bizottság támogatni a kisüzemi halászatot, illetve ösztönözni annak a halászati ágazat többfunkciós jellegéhez való hozzájárulását?</PARA><PARA>3. Milyen konkrét intézkedéseket irányoz elő a fent említett területek vonatkozásában?</PARA><PARA>4. Hogyan fogja a Bizottság figyelembe venni a halászati ágazatot sújtó mélyreható gazdasági és társadalmi válságot az Európai Halászati Alap jövőjét érintő döntéseiben?</PARA></CONTENT></QUEST>