<QUEST><TI><TI-INTRO>SZÓBELI VÁLASZT IGÉNYLŐ KÉRDÉS <QREF QID="H-2010-0023">H-0023/10</QREF></TI-INTRO><TI-SESSION>A 2010-as év februári üléshetének kérdések órájára</TI-SESSION><TI-RULES-EP>Az Eljárási Szabályzat 116. cikke alapján</TI-RULES-EP><TI-AUTHOR>előterjesztette: <PERSON ID="96681">Vilija Blinkevičiūtė</PERSON></TI-AUTHOR><TI-DEST>a <INST TYPE="CS">Tanácshoz</INST></TI-DEST></TI><OBJECT OBJID="OBJ0023">Tárgy: A fogyatékkal élő személyek munkához való hozzáférése és munkában maradása</OBJECT><CONTENT><PARA>Európában jelenleg több mint 65 millió fogyatékkal élő személy van, akiknek 78%-a kiszorult a munkaerőpiacról, és nincs lehetősége a munkába állásra. Legtöbben közülük szociális segélyekre vannak utalva, és jövedelmük jelentős mértékben elmarad az egészséges emberekétől. A jelenlegi gazdasági és pénzügyi válság idején a fogyatékkal élők háromszor nagyobb valószínűséggel válnak munkanélkülivé, mint a nem fogyatékkal élők. A spanyol elnökség programjában elkötelezte magát a fogyatékkal élő személyek jogainak védelme mellett, de nem irányzott elő konkrét intézkedést vagy kezdeményezést a fogyatékkal élők munkához való hozzáférésével és munkában maradásával kapcsolatban.</PARA><PARA>Hogyan szándékozik a Tanács biztosítani, hogy a fogyatékkal élő személyek munkát találhassanak, illetve munkahelyüket megtarthassák, különös tekintettel arra, hogy 2010-et a szegénység és a társadalmi kirekesztés elleni küzdelem európai évének nyilvánították? Egy mégoly csekély támogatás is fogyatékkal élő személyek milliói számára tenné lehetővé, hogy hozzáférjenek a munkaerőpiachoz, független polgárokká váljanak, és ne legyenek hátrányos megkülönböztetés áldozatai.</PARA></CONTENT></QUEST>