<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2010-0090">O-0090/2010</QREF></TI-INTRO><TI-DEST>a <INST TYPE="CS">Tanács</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="28278">Luis Yáñez-Barnuevo García</PERSON><BRK/>a(z) <GRPOL GRPOLID="2949">S&amp;D</GRPOL> képviselőcsoport nevében</TI-AUTHOR></TI><OBJECT OBJID="OBJ0090">Tárgy: A következő, 2010. július 14-én Brazíliavárosban tartandó EU-Brazília csúcstalálkozó előkészítése</OBJECT><CONTENT><PARA>Tájékoztatna-e a Tanács bennünket arról, hogy az új csúcstalálkozónak a polgári repülés területét érintő megállapodás aláírásán túl milyen egyéb kitűzött céljai vannak?</PARA><PARA>A harmadik, 2009. október 6-án Stockholmban rendezett EU–Brazília csúcstalálkozó következtetései és kötelezettségvállalásai tekintetében milyen előrelépések történtek, különösen az éghajlatváltozás, a megújuló energiaforrások, a fenntartható fejlődés és a szegénység elleni küzdelem terén?</PARA><PARA>Megvalósultak-e a Stockholmban rögzített, a biológiai sokféleség megőrzésére és fenntartható használatára, valamint az ökoszisztéma-szolgáltatásokra vonatkozó célkitűzések?</PARA><PARA>A dohai fejlesztési menetrendre vonatkozó tárgyalások a G20 által a pittsburghi csúcstalálkozón elfogadott nyilatkozatnak megfelelően lezárulnak-e 2010-ben?</PARA><PARA>A Brazília és az Európai Unió által a nukleáris fegyverek leszerelésére és elterjedésének megakadályozására tett kötelezettségvállalások tükrében hogyan ítéli meg az Európai Unió a Brazília és Irán közötti kapcsolatokat?</PARA><PARA>Mi az Európai Unió álláspontja Brazília azon törekvésével kapcsolatban, hogy az ENSZ Biztonsági Tanácsának állandó tagjává váljon, és mi a véleménye az e szervezet reformjára vonatkozó brazil javaslatokról?</PARA><PARA>Hol tart a 2008 decemberében Rio de Janeiróban rendezett második csúcstalálkozón elfogadott EU–Brazília közös cselekvési terv megvalósítása?</PARA><PARA>A Mercosur országaival szabadkereskedelmi megállapodás megkötése céljából folytatott tárgyalások újraindítása érdekében a Tanács hogyan szándékozik túllépni az Unión belül, különösen a mezőgazdaság terén létező különbségeken?</PARA><PARA>A Mercosur országaival a két régió közötti stratégiai társulási megállapodás megkötése érdekében folytatott tárgyalások kezdetét követően, továbbá figyelembe véve azt, hogy a Mercosur időszakos elnökségét 2010 második felében Brazília látja el, miként járulhat hozzá az említett csúcstalálkozó az Unió és a Mercosur országai közötti tárgyalások előmozdításához?</PARA></CONTENT></QUEST>