<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2010-0196">O-0196/2010</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="96737">Nicole Kiil-Nielsen</PERSON>, <PERSON ID="96740">Yannick Jadot</PERSON><BRK/>a(z) <GRPOL GRPOLID="1107">Verts/ALE</GRPOL> képviselőcsoport nevében</TI-AUTHOR></TI><OBJECT OBJID="OBJ0196">Tárgy: A vizek mezőgazdasági eredetű nitrátszennyezéssel szembeni védelméről szóló irányelv (91/676/EGK) és az európai alapok elosztása a mezőgazdaság és a tengergazdálkodás terén - Bretagne (Franciaország)</OBJECT><CONTENT><PARA>Több évtizede minden évben több ezer tonna zöld alga sodródik ki a franciaországi Bretagne tengerpartjaira, és emellett nagy tömegben szaporodik a part menti, sekély vizű öblökben, ahol a víz nitráttartalma rendkívül magas. Ezek az algák bizonyos mennyiségben akár halálosak is lehetnek, de csupán a jéghegy látható csúcsát jelentik a Bretagne térségét sújtó számos környezetkárosító hatás tekintetében. E hatások akadályozzák a térség fenntartható fejlődését és szolidáris fejlesztését, kiváltó okuk pedig az, hogy a francia állam nem tartja tiszteletben a közösségi jogszabályozást, nevezetesen a vizek mezőgazdasági eredetű nitrátszennyezéssel szembeni védelméről szóló 91/676/EGK irányelvet.</PARA><PARA>A francia állam nem hajlandó arra, hogy a szennyezés felszámolása érdekében hatékony intézkedéseket foganatosítson a jogszabályozás végrehajtása, az ellenőrzés és a finanszírozás terén, és ezzel az európai jogszabályokkal ellentétes magatartást követ.</PARA><PARA>A rennes-i közigazgatási bíróság, és ezt követően a nantes-i fellebbviteli közigazgatási bíróság is elismerte, hogy a francia állam felelős a tengerpartnak a zöld algák rothadása által okozott szennyezéséért. Ebből azonban sem a francia állam, sem pedig az e területeken illetékes állami szervek nem vonták le a következtetéseket. Ezért az „Europe Ecologie-les Verts”, az „Union démocratique bretonne” és más bretagne-i egyesületek által képviselt polgárok november elején az Európai Bizottságnál panaszt emeltek a francia állammal szemben a közösségi jogszabályok megsértése miatt.</PARA><PARA>Miként kívánja kezelni a Bizottság ezt a panaszt?</PARA><PARA>Franciaország nem tartja tiszteletben a vizek mezőgazdasági eredetű nitrátszennyezéssel szembeni védelméről szóló 91/676/EGK irányelvet. A kiegyensúlyozott trágyázásra vonatkozó elv megsértésének következménye a tengeri környezet diffúz szennyezése: évente 75.000 tonna nitrát bomlik le, és ez a zöld algák elszaporodását vonja maga után.</PARA><PARA>Milyen intézkedéseket tervez a Bizottság annak érdekében, hogy a francia államot az irányelv betartására késztesse?</PARA><PARA>A Franciaország által kibocsátott mezőgazdasági és tengergazdálkodási engedélyek nemcsak a francia jogot nem tartják tiszteletben, hanem megsértik az európai jogot is. Az európai alapok igénybe vételének feltétele azonban az EU jogszabályozásának maradéktalan tiszteletben tartása. Amikor tehát Franciaország engedélyeket bocsát ki bizonyos jogszabályellenes műveletekre, akkor valójában illetéktelen módon szervezi az uniós alapok elosztását is.</PARA><PARA>Mit szándékozik tenni a Bizottság e jogsértő magatartás megszüntetése érdekében?</PARA></CONTENT></QUEST>