<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000326">O-000326/2011</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="96736">Jan Philipp Albrecht</PERSON>, <PERSON ID="96821">Rui Tavares</PERSON>, <PERSON ID="28409">Raül Romeva i Rueda</PERSON>, <PERSON ID="96815">Judith Sargentini</PERSON><BRK/>a(z) <GRPOL GRPOLID="1107">Verts/ALE</GRPOL> képviselőcsoport nevében</TI-AUTHOR></TI><OBJECT OBJID="OBJ000326">Tárgy: Harmadik országok jogszabályainak területen kívüli hatása és az EU adatvédelmi jogszabályai</OBJECT><CONTENT><PARA>A harmadik országok jogszabályainak az EU területén letelepedett vállalatokat és polgárokat közvetlenül érintő, területen kívüli hatásai lehetnek. Ezek a jogszabályok uniós jogszabályokba ütközhetnek, például az adatvédelem területén. E körbe tartozik a Medicare Act, a FACTA, a FISA és a Patriot Act, amelyek előírják az Európában tárolt személyes adatok átadását az Egyesült Államok hatóságainak.</PARA><PARA>1. A Bizottság véleménye szerint a harmadik országok jogszabályai, például az említett egyesült államokbeli jogszabályok valóban felülírhatják-e az uniós adatvédelmi jogszabályokat, illetve a polgárok és vállalatok számára ez utóbbiakban biztosított jogokat és garanciákat? Ismer-e a Bizottság egyéb más olyan eseteket, ahol harmadik országok területen kívüli hatású jogszabályai a vonatkozó uniós adatvédelmi jogszabályokba és kapcsolódó jogokba ütköznek?</PARA><PARA>2. A Bizottság véleménye szerint a személyes adatok harmadik országoknak történő – a fent említett egyesült államokbeli jogszabályokban előírt – átadása sérti-e a vonatkozó uniós adatvédelmi jogszabályokat? </PARA><PARA>3. Milyen azonnali lépéseket szándékozik tenni a Bizottság annak érdekében, hogy e kérdéseket tisztázza az Egyesült Államok hatóságaival, és mit szándékozik tenni a Bizottság az uniós polgárok és az Unióban letelepedett vállalatok érdekeinek védelme és képviselete érdekében?</PARA><PARA>4. Milyen azonnali lépéseket kíván tenni a Bizottság az uniós adatvédelmi szabályok hatékony érvényesítésének biztosítására, valamint annak érdekében, hogy a harmadik országok jogszabályai ne élvezzenek elsőbbséget az uniós jogszabályokkal szemben, semlegesítve ezáltal az utóbbiak által biztosított jogokat és garanciákat?</PARA><PARA>5. Nem kellene a Bizottságnak - miközben hangsúlyozza az adókijátszás és az adókikerülés elleni küzdelem támogatásának fontosságát - sürgetnie az Egyesült Államokat, hogy a vállalatok helyett a tagállamoktól várja el a személyes adatok átadását?</PARA><PARA>6. Egyetért-e azzal a Bizottság, hogy amennyiben az Egyesült Államok elfogadná az EU megtakarítási adóról szóló irányelvében foglalt automatikus információcserét – amelyet a jövedelmek más formáira is ki lehet bővíteni – úgy az fölöslegessé tenné a FACTA Európai Unióra való alkalmazását?</PARA></CONTENT></QUEST>