<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2009-0127">O-0127/09</QREF></TI-INTRO><TI-RULES-EP>Az Eljárási Szabályzat 115. cikke alapján</TI-RULES-EP><TI-AUTHOR>előterjesztette: <PERSON ID="96891">Paolo De Castro</PERSON> a(z) <COMMITTEE COMMID="2870">Mezőgazdasági és Vidékfejlesztési Bizottság</COMMITTEE> nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0127">Tárgy: A költségvetés 2009-2010-es felülvizsgálata</OBJECT><CONTENT><PARA>A Regionális Fejlesztési Bizottság tudomást szerzett a „Reformmenetrend a globális Európáért – a költségvetés reformja, Európa megváltoztatása” című bizottsági közleménytervezetről.</PARA><PARA>Támogatja-e a Bizottság a közleménytervezet szövegét, amelynek 4. fejezete 3. pontjában (Szárazföldi és tengeri erőforrások) az áll, hogy a KAP reformjának „ösztönöznie kell az Unió költségvetéséből a mezőgazdaságra fordított teljes hányad további jelentős csökkentését, lehetővé téve ezáltal az új prioritások finanszírozását” (17. o.)? </PARA><PARA>Támogatja-e a Bizottság a dokumentumban bemutatott gondolatot, amely szerint „a tagállamok nagyobb felelősséget kaphatnának a jelenlegi KAP kiadások felett, vagy a közvetlen támogatásokat a nemzeti hozzájárulásokból lehetne társfinanszírozni” (19. o.)?</PARA><PARA>Az „új kihívások” cím alatt (18. o.) a közleménytervezet kifejti, hogy „a mezőgazdaságnak többet kell tennie az éghajlatváltozás mérséklése érdekében, emellett pedig meg kell őriznie versenyképességét és fenntarthatóságát. Az innováció, valamint a mezőgazdasági termelési technológiák, az éghajlatváltozás mérséklésének lehetősége és az új kórokozók és betegségek területén végzett közös kutatás kulcsfontosságú tényezők e tekintetben. Az európai mezőgazdaságnak hozzá kell járulnia az üvegházhatást okozó gázok kibocsátásának csökkentéséhez és a föld szén-dioxid-nyelőként való használatának fejlesztéséhez. Meg kell felelnie továbbá az európai társadalom elvárásainak, elősegítve az élelmiszerminőség, a biológiai sokféleség, a vízforrások és az állatjólét megőrzését.”</PARA><PARA>Tudatában van-e a Bizottság annak, hogy az efféle kihívásoknak való megfelelés érdekében jelentős beruházásokra lesz szükség a mezőgazdaságban, ami ellentmond a célul kitűzött jelentős költségvetési csökkentésnek?</PARA></CONTENT></QUEST>