<QUEST><TI><TI-INTRO>SZÓBELI VÁLASZT IGÉNYLŐ KÉRDÉS <QREF QID="H-2009-0295">H-0295/09</QREF></TI-INTRO><TI-SESSION>A 2009-as év szeptemberi üléshetének kérdések órájára</TI-SESSION><TI-RULES-EP>Az Eljárási Szabályzat 116. cikke alapján</TI-RULES-EP><TI-AUTHOR>előterjesztette: <PERSON ID="4238">Hans-Peter Martin</PERSON></TI-AUTHOR><TI-DEST>a <INST TYPE="CS">Tanácshoz</INST></TI-DEST></TI><OBJECT OBJID="OBJ0295">Tárgy: A svéd elnökség nagyobb átláthatóságra irányuló kezdeményezései</OBJECT><CONTENT><PARA>A Tanács eljárási szabályzatának elfogadásáról szóló, 2006. szeptember 15-i tanácsi határozatban (HL L 285., 2006.10.16., 47. o.) az Európai Tanács hangsúlyozta, hogy „fontos lehetővé tenni a polgárok számára, hogy közvetlen bepillantást nyerhessenek az uniós tevékenységekbe, különösen a nyitottság és az átláthatóság további növelése révén”, és „különösen amikor a Tanács az együttdöntési eljárás keretében jogalkotási aktusokról tanácskozik”.</PARA><PARA>A Miniszteri Tanács üléseinek napirendjei alapján a napirendi pontok nyilvános tárgyalása 2007 és 2008 között minden miniszteri tanácsban (az Oktatási, Ifjúsági és Kulturális Tanács és a Mezőgazdasági és Halászati Tanács kivételével) ritkult. Így 2008-ban a Környezetvédelmi Tanács 33 napirendi pontjából már csak négyet tárgyalt nyilvánosan; ez 2007-hez képest kétszámjegyű visszaesést jelent. Az oly nagy jelentőségű Általános Ügyek és Külkapcsolatok Tanácsában 2008-ban 130 napirendi pont közül összesen egyetlenegyet tárgyaltak nyilvánosan. </PARA><PARA>Mely területeken tervez a svéd elnökség konkrét kezdeményezéseket annak érdekében, hogy a Tanács végre megfeleljen a 2006. szeptember 15-i tanácsi határozatban foglaltaknak és az átláthatóság híres svéd hagyományának?</PARA><PARA>Szorgalmazza-e a svéd elnökség, hogy az Európai Tanács ülései, köztük a szokásos tanácsi szintű munkaebédek is végre nyilvánossá váljanak?</PARA><PARA>Milyen konkrét kezdeményezéseket tesz a svéd elnökség a tanácsi ülések napirendi pontjainak nyilvános tárgyalása érdekében?</PARA></CONTENT></QUEST>