<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000168">O-000168/2011</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="1407">Stephen Hughes</PERSON>, <PERSON ID="4337">Alejandro Cercas</PERSON>, <PERSON ID="38595">Rovana Plumb</PERSON>, <PERSON ID="1985">Pervenche Berès</PERSON>, <PERSON ID="96953">Estelle Grelier</PERSON><BRK/>a(z) <GRPOL GRPOLID="2949">S&amp;D</GRPOL> képviselőcsoport nevében</TI-AUTHOR></TI><OBJECT OBJID="OBJ000168">Tárgy: A franciaországi flamanville-i európai nyomottvizes reaktor (EPR) építkezési helyszínén dolgozó kiküldött munkavállalók munkakörülményei</OBJECT><CONTENT><PARA>Tudomásunkra jutott, hogy az Atlanco vállalat által alkalmazott és az EDF alvállalkozója, a Bouyges számára a flamanville-i erőmű építésére kiközvetített, különböző tagállamokból származó kiküldött munkavállalók veszélyes élet- és munkakörülmények közé kényszerülnek, illetve nem részesülnek megfelelő szociális védelemben, valamint hogy a nemzeti és európai szakszervezetek fellépése ellenére lehetséges, hogy megsértik az uniós és a nemzeti munkajogot és szociális jogszabályokat.</PARA><PARA>A kiküldött munkásokat az Atlanco (egy írországi székhelyű fejvadász cég) veszi fel valamelyik tagállamból, kiközvetíti egy másik tagállamba (Franciaországba), és egy ciprusi székhelyű tesvércégen kereszül fizetik ki őket. Ennek a tisztázatlan helyzetnek az a következménye, hogy a munkavállalók nem tudják, melyik tagállamba fizetik az adóikat és a társadalombiztosítási járulékaikat, vagy azt, hogy milyen típusú szociális védelemre jogosultak, ha a járulékokat egyáltalán befizetik.</PARA><PARA>Tud-e a Bizottság ezekről a problémákról? Hogyan biztosítja a Bizottság azt, hogy Franciaország betartsa a dolgozók kiküldetéséről szóló irányelv előírásait, és hogy a munkavállalók minden jogukkal élhessenek, beleértve a társadalombiztosítási kifizetéseket és az egyenlő bánásmódot is? Mit kíván a Bizottság tenni annak biztosítására, hogy a munkavállalók kiküldetéséről szóló irányelv ne váljon a munkavállalókkal szembeni helytelen bánásmód, valamint a szociális és munkakörülmények megnyirbálásának eszközévé? Mit tehet a Bizottság annak biztosítására, hogy a szociális jogszabályokat és a munkajogot betartsák azokban a munkaviszonyokban is, amelyek egy időben négy különböző tagállamot érintenek?</PARA></CONTENT></QUEST>