<QUEST><TI><TI-INTRO>SZÓBELI VÁLASZT IGÉNYLŐ KÉRDÉS <QREF QID="H-2010-0105">H-0105/10</QREF></TI-INTRO><TI-SESSION>A 2010-as év márciusi üléshetének kérdések órájára</TI-SESSION><TI-RULES-EP>Az Eljárási Szabályzat 116. cikke alapján</TI-RULES-EP><TI-AUTHOR>előterjesztette: <PERSON ID="28584">Georgios Toussas</PERSON></TI-AUTHOR><TI-DEST>a <INST TYPE="CS">Tanácshoz</INST></TI-DEST></TI><OBJECT OBJID="OBJ0105">Tárgy: Az Egyesül Államok "megújult" afganisztáni stratégiája</OBJECT><CONTENT><PARA>A NATO az Európai Unió és a KKBP aktív támogatásával a Nobel-békedíjjal jutalmazott amerikai elnök, Barack Obama által kidolgozott „megújult amerikai stratégia” keretében elindította „Mustarak” kódnevű hadműveletét, a legnagyobb katonai offenzívát az Egyesült Államok és szövetségeseik afganisztáni katonai beavatkozása óta. Alig néhány nappal a hadművelet megindítása után máris véres eredményeknek lehetünk tanúi. Mardzsa közelében máris legalább tizenöt ártatlan civil áldozatot szedett a hadművelet. A NATO-erők szerint hibát követtek el, az afgán erők ugyanakkor elismerik, hogy a célpontot tudatosan választották, és a tálibokra hárítják a felelősséget. Ezek a halálesetek tovább növelik annak az ENSZ szerint eddig 2412 civil áldozatnak a létszámát, akiket a NATO afganisztáni megszálló erői 2009-ben öltek meg.</PARA><PARA>Elítéli-e a Tanács ezt az afgán nép ellen elkövetett újabb öldöklést? Válaszolni fog-e a pacifista erők azon kérésére, miszerint minden külföldi csapatot vonjanak ki Afganisztánból?</PARA></CONTENT></QUEST>