<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2012-000006">O-000006/2012</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="96817">Erminia Mazzoni</PERSON><BRK/>a <COMMITTEE COMMID="2878">Petíciós Bizottság</COMMITTEE> nevében</TI-AUTHOR></TI><OBJECT OBJID="OBJ000006">Tárgy: A vakok könyvekhez való hozzáférése</OBJECT><CONTENT><PARA>Annak érdekében, hogy a vakok és nyomtatott szöveget használni képtelen emberek könyvekhez és egyéb nyomtatott termékekhez való hozzáférésének kérdését megoldja, a Vakok Világszövetsége és a Vakok Európai Szövetsége javaslatot tett egy nemzetközileg kötelező erejű egyezményre a Szellemi Tulajdon Világszervezeténél (WIPO) a szerzői jogokra vonatkozó célzott kivétel létrehozása érdekében. A Bizottság és a Tanács viszont az érdekelt felek közötti megállapodásokat javasol az Európai Unió részére, és egy önkéntes ajánlást a WIPO számára. Az európai vakok közössége mind a két javaslatot teljes mértékben elégtelennek tartja.</PARA><PARA>1. Míg az Európai Unió kötelező erejű WIPO egyezményeket támogat minden más cél érdekében, hogyan indokolja a Bizottság azt, hogy a fogyatékossággal élők számára alacsonyabb szintű globális jogi védelmet javasol?</PARA><PARA>2. Úgy gondolja-e a Bizottság, hogy a WIPO-egyezménnyel kapcsolatos tevékenysége teljes mértékben megfelel az Európai Parlament „a kulturális és kreatív iparágakban rejlő potenciál felszabadításáról” szóló jelentésében foglalt, egy jogilag kötelező jellegű WIPO-egyezmény létrehozására irányuló kéréseinek?</PARA><PARA>3. Úgy gondolja-e a Bizottság, hogy a WIPO-egyezménnyel szembeni ellenállása összhangban van a fogyatékossággal élőkre vonatkozó saját 2010–2020-as stratégiájával, ami kimondottan arra irányul, hogy megszüntesse a befogadást akadályozó tényezőket, és létrehozzon egy esélyegyenlőségen alapuló kultúrát?</PARA><PARA>4. Úgy gondolja-e a Bizottság, hogy ebben az ügyben az európai uniós és nemzetközi jog összhangban van a fogyatékossággal élő személyek jogairól szóló ENSZ-egyezménnyel, különösen annak 21. és 30. cikkével, illetve az Európai Unió Alapjogi Chartájában megfogalmazott követelményekkel, úgy, hogy ezek mindegyike a fogyatékossággal élők elleni megkülönböztetés megelőzését tekinti céljának?</PARA></CONTENT></QUEST>