<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2006-0031">O-0031/06</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="4747">Paolo Costa</PERSON> a(z) <COMMITTEE COMMID="818">Közlekedési és Idegenforgalmi Bizottság</COMMITTEE> nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0031">Tárgy: A transzeurópai közlekedési hálózatok (TEN-T) finanszírozása</OBJECT><CONTENT><PARA>A TEN-T befejezése rendkívül fontos szerepet játszik a lisszaboni célok teljesítésében. Európának versenyképessége növelése érdekében egymáshoz nem kapcsolódó projektek helyett összefüggő hálózatra van szüksége. Amennyiben a megígért közlekedési hálózatok nem valósulnak meg, az európai intézmények hitelüket vesztik az európai régiók és az állampolgárok szemében. </PARA><PARA>A Tanács a 2007–2013 közötti pénzügyi tervben csupán 6 milliárd eurót javasolt; ez kevesebb, mint a Parlament által javasolt összeg egyharmada. A Tanács által javasolt összeg kétségkívül még a legfontosabb prioritást élvező projektek határokon átnyúló szakaszaira sem elegendő. E szakaszokhoz és az ezekhez kapcsolódó infrastruktúrához legalább 8,175 milliárd euróra van szükség. Ezen felül, a projektek előrehaladtával a prioritást élvező projektek legfontosabb részeihez rövid távon további 4 milliárd euró szükséges. </PARA><PARA>Milyen intézkedéseket kíván hozni a Bizottság annak érdekében, hogy az elkövetkező hét évben megfelelő összeget biztosítson a TEN-T költségvetésében a legfontosabb prioritást élvező projektek társfinanszírozására, illetve legalább a prioritást élvező projektek legfontosabb részeinek támogatására.</PARA><PARA>Milyen intézkedéseket kíván hozni a Bizottság annak érdekében, hogy a Tanács által kezdeményezett új pénzügyi eszközök 2006 végére rendelkezésre álljanak és a 2007–2013 közötti időszakban hatályba léphessenek?</PARA><PARA>Hogyan kíván a Bizottság legalább 1 milliárd eurót biztosítani az európai hitelgarancia-eszköz számára?</PARA></CONTENT></QUEST>