<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2012-000079">O-000079/2012</QREF></TI-INTRO><TI-DEST>a <INST TYPE="CS">Tanács</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="28514">Kyriacos Triantaphyllides</PERSON>, <PERSON ID="96748">Cornelis de Jong</PERSON>, <PERSON ID="96735">Patrick Le Hyaric</PERSON>, <PERSON ID="96852">Cornelia Ernst</PERSON><BRK/>a(z) <GRPOL GRPOLID="2950">GUE/NGL</GRPOL> képviselőcsoport nevében</TI-AUTHOR></TI><OBJECT OBJID="OBJ000079">Tárgy: A menedékkérők és migránsok fogadásával kapcsolatos szicíliai helyzet</OBJECT><CONTENT><PARA>Az Európai Parlament LIBE bizottságának küldöttsége 2011. november 24. és 26. között látogatást tett Szicílián a migránsok és menedékkérők számára fenntartott központok megfigyelése céljából. A látogatást követően további tájékoztatást kértek az olasz hatóságoktól, azonban ez eddig nem érkezett meg. Időközben öt ember lelte halálát azokon a hajókon, amelyek 2012. március 17. óta érkeztek Lampedusába. Lampedusától délre 74 szomáliai migránst tartottak három napig egy tunéziai halászhajón, mielőtt visszaküldték őket Tunéziába (amely nem a tranzitországuk). Felkérjük a Tanácsot, hogy adjon részletes tájékoztatást – adott esetben az olasz hatóságokhoz intézett tájékoztatási felkérés révén – különösen a következőkkel kapcsolatban:</PARA><PARA>- a legújabb érkezők és a szükséghelyzet kezelésének módja,</PARA><PARA>- a Lampedusa kikötőjét (kizárólag) a migránsok számára „kockázatos kikötővé” nyilvánító döntésnek mi a jogi háttere és indokai, valamint várható-e, hogy a döntést felülvizsgálják és ha igen, akkor mikor,</PARA><PARA>- az azonosítási és kitoloncolási központoknak (CIE) és a menekültek számára épült befogadóállomásoknak (CARA) mi a jogi háttere, valamint az azonosítási és kitoloncolási központokban elhelyezett menedékkérőket miért nem helyezik át a befogadóállomásokra miután menedéket kértek, a menedékkérelmek feldolgozására és ezek eredményére vonatkozó részletes adatok,</PARA><PARA>- az Olaszország és Tunézia, illetve Líbia közötti aktuális és korábbi megállapodások szövegei, illetve részletes tájékoztatás e megállapodások gyakorlati végrehajtásáról, különös tekintettel az olasz miniszterelnök 2012 januárjában Líbiában tett látogatását követő időszakra,</PARA><PARA>- a szicíliai azonosítási és kitoloncolási központok és a befogadóállomások irányítására vonatkozó információk, az épületek elhelyezkedése és a szerződéskötési ügynökségek tekintetében egyaránt, javultak-e a befogadási körülmények,</PARA><PARA>- az elnökségi projekt folytatásának és a nem kormányzati szervezetekkel folytatott jó együttműködés fenntartásának garanciái az elkövetkező években,</PARA><PARA>- a migrációkezelésre kapott uniós pénzeszközök és azok felhasználása a 2011. és 2012. évben, valamint részletes tájékoztatás a Frontex szicíliai tevékenységéről,</PARA><PARA>- Az EU és Olaszország várható lépései az Emberi Jogok Európai Bírósága által a Hirszi Dzsamáa és társai kontra Olaszország ügyben hozott azon ítélet végrehajtására, amely elítéli az olasz hatóságok által a migránsok Líbiába való visszaszállítására vonatkozóan hozott döntéseket.</PARA></CONTENT></QUEST>