<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2004-0062">O-0062/04</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="4466">Ilda Figueiredo</PERSON> és <PERSON ID="28410">Marco Rizzo</PERSON> a(z) <GRPOL GRPOLID="1106">GUE/NGL</GRPOL> képviselőcsoportja nevében</TI-AUTHOR><TI-DEST>a Tanácshoz</TI-DEST></TI><OBJECT OBJID="OBJ0062">Tárgy: A Tanács politikai jóváhagyása a számítógép használatával létrehozott találmányok szabadalmaztathatóságáról szóló irányelvjavaslathoz</OBJECT><CONTENT><PARA>A számítógép használatával létrehozott találmányok szabadalmaztathatóságáról szóló irányelvjavaslat nem felel meg sem a szoftverágazat gazdasági, tudományos és kulturális kihívásainak, sem pedig az újítások és a technológiai fejlesztés támogatása terén jelentkező követelményeknek vagy a kis- és középvállalatok sajátos igényeinek. Az irányelvjavaslat lehetőséget kíván nyitni feltalálói szabadalmak bejegyeztetésére bizonyos szellemi termékekre, ezzel az ágazatban tevékenykedő nagy multinacionális cégek piaci egyeduralmának érdekeit szolgálva.</PARA><PARA>2004. május 18-án a Versenytanács politikai hozzájárulását adta a számítógép használatával létrehozott találmányok szabadalmaztathatóságáról szóló irányelvhez, amely megnyitná a kaput a szoftverek szabadalmaztatása előtt. Ez a politikai egyetértés nagy többséggel jött létre, mindössze három tartózkodással (Belgium, Ausztria és Olaszország), valamint egy ellenszavazattal (Spanyolország). A Tanács azóta nem folytatott le hivatalos szavazást a megállapodásról, nemcsak azért, mert a szoftverkiadók, a programozók, a tudományos szakemberek, a kis- és középvállalkozók, sőt egyes nemzeti parlamentek is egyre növekvő ellenszenvvel tekintenek az “ingyenes szoftver” jelenségének elterjedésére, hanem azért is, mert a holland parlament felkérte kormányát, vonja meg támogatását az irányelvjavaslattól, azaz szavazzon a már kimondott politikai jóváhagyás ellen.</PARA><PARA>Tekintettel az újításnak és a technológiai fejlődésnek gátat vető irányelvjavaslat következményeivel szembeni széleskörű elégedetlenségre, a Tanács miért nem veti el az irányelvjavaslatot, és nyilvánítja semmisnek a 2004. május 18-i politikai jóváhagyását?</PARA></CONTENT></QUEST>