<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2012-000081">O-000081/2012</QREF></TI-INTRO><TI-DEST>a <INST TYPE="CS">Tanács</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="96815">Judith Sargentini</PERSON>, <PERSON ID="4385">Hélène Flautre</PERSON>, <PERSON ID="96734">Franziska Keller</PERSON>, <PERSON ID="4531">Jean Lambert</PERSON>, <PERSON ID="97017">Ulrike Lunacek</PERSON>, <PERSON ID="28409">Raül Romeva i Rueda</PERSON>, <PERSON ID="96821">Rui Tavares</PERSON><BRK/>a(z) <GRPOL GRPOLID="1107">Verts/ALE</GRPOL> képviselőcsoport nevében</TI-AUTHOR></TI><OBJECT OBJID="OBJ000081">Tárgy: A LIBE küldöttség szicíliai és lampedusai látogatásának nyomon követése</OBJECT><CONTENT><PARA>Az Európai Parlament LIBE bizottságának küldöttsége 2011. november 24. és 26. között látogatást tett Szicílián a migránsok és menedékkérők számára fenntartott központok megfigyelése céljából. A látogatást követően további tájékoztatást kértek az olasz hatóságoktól, azonban ez eddig nem érkezett meg. E tájékoztatás kiemelkedő jelentőségű a 2011-es események megértéséhez, illetve annak biztosításához, hogy a migrációs és védelmi kihívásokat megfelelően kezeljék. Időközben öt személy lelte halálát azokon a több száz embert szállító hajókon, amelyek 2012. március 17. óta érkeztek Lampedusába. Lampedusától délre 74 szomáliai migránst tartottak három napig egy tunéziai halászhajón, mielőtt visszaküldték őket Tunéziába. Felkérjük a Tanácsot, hogy adjon részletes tájékoztatást – adott esetben az olasz hatóságokhoz intézett tájékoztatási felkérés révén – különösen a következőkkel kapcsolatban:</PARA><PARA>- a legújabb érkezők és a szükséghelyzet kezelésének módja,</PARA><PARA>- Lampedusa vonatkozásában, különösen a következőket: az oda érkező emberekre, az egyes központokban elhelyezett személyekre, valamint a Lampedusa szigetéről a szárazföldi központokba történő áthelyezésekre vonatkozó dátumokat és számadatokat,</PARA><PARA>- a Lampedusa kikötőjét a migránsok számára „kockázatos kikötővé” nyilvánító döntésnek mi a jogi háttere és indokai, valamint várható-e, hogy a döntést felülvizsgálják és ha igen, akkor mikor,</PARA><PARA>- a lampedusai központ átalakításának mi a határideje, illetve a média és az Európai Tanács küldöttsége előli elzárásának mi a jogi háttere és indokai, valamint várható-e, hogy ezt a döntést felülvizsgálják, és ha igen, akkor mikor?</PARA><PARA>- az azonosítási és kitoloncolási központoknak (CIE) és a menekültek számára épült befogadóállomásoknak (CARA) mi a jogi háttere, valamint az azonosítási és kitoloncolási központokban elhelyezett menedékkérőket miért nem helyezik át a befogadóállomásokra miután menedéket kértek, a menedékkérelmek feldolgozására és ezek eredményére vonatkozó részletes adatok,</PARA><PARA>- az Olaszország és Tunézia, illetve Líbia közötti aktuális és korábbi megállapodások szövegei, illetve részletes tájékoztatás e megállapodások gyakorlati végrehajtásáról, különös tekintettel az olasz miniszterelnök 2012 januárjában Líbiában tett látogatását követő időszakra,</PARA><PARA>- a szicíliai azonosítási és kitoloncolási központok és a befogadóállomások irányítására vonatkozó információk, az épületek elhelyezkedése és a szerződéskötési ügynökségek tekintetében egyaránt, javultak-e a befogadási körülmények, az elnökségi projekt pár évig történő folytatásának garanciái, a migrációkezelésre kapott uniós pénzeszközök és azok felhasználása a 2011. és 2012. évben,</PARA><PARA>- részletes tájékoztatás a Frontex szicíliai tevékenységéről, az EU és Olaszország várható lépései az Emberi Jogok Európai Bíróságának nagytanácsa által a Hirszi Dzsamáa és társai kontra Olaszország ügyben hozott azon ítélet végrehajtására, amely elítéli a migránsok Líbiába való visszaszállítását – rossz bánásmód kockázatának kitéve őket –az ügyeik megvizsgálása nélkül, amely de facto kollektív kiutasítást valósított meg.</PARA></CONTENT></QUEST>