<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2010-0106">O-0106/2010</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="33982">Marian-Jean Marinescu</PERSON><BRK/>a(z) <GRPOL GRPOLID="2948">PPE</GRPOL> képviselőcsoport nevében</TI-AUTHOR></TI><OBJECT OBJID="OBJ0106">Tárgy: EU-Dél-Korea szabadkereskedelmi megállapodás</OBJECT><CONTENT><PARA>Az EU–Dél-Korea szabadkereskedelmi megállapodást 2009. október 15-én fogadták el, két és fél évig tartó tárgyalássorozatot követően. Az Európai Parlamentnek ősszel még jóvá kell hagynia a végső megállapodást, amely az Európai Bizottság előrejelzése szerint az EU számára várhatóan jelentős mértékű, 19,1 milliárd eurós, míg Dél-Korea számára 12,8 milliárd eurós új áru- és szolgáltatáskereskedelmi lehetőséget teremt. A munkaerő-intenzív gépjármű- és textilipar azonban aggódik a koreai vállalatoktól származó olcsó behozatal lehetséges következményei miatt.</PARA><PARA>1. Végzett-e a Bizottság mélyreható hatásvizsgálatot arra vonatkozóan, hogy milyen foglalkoztatási következményekkel jár az EU–Dél-Korea szabadkereskedelmi megállapodás jelenlegi formájában az EU gépjármű- és textiliparára nézve? Ha igen, mik a hatásvizsgálat következtetései, és hogyan vélekedik a Bizottság az Európai Gépjárműgyártók Szövetségének figyelmeztetéséről, amely szerint 30 000 gyártási munkahely szűnhet meg és 10 gyár bezárására kerülhet sor Európában?</PARA><PARA>2. Milyen megbeszéléseket folytatott a Bizottság a tagállamokkal – különösen azokkal, amelyek a foglalkoztatás tekintetében a gépjármű- és textiliparra támaszkodnak – az ezen ágazatokra gyakorolt lehetséges foglalkoztatási következményekről, és milyen strukturális támogatás áll majd rendelkezésre a munkahelyek megszűnésének ellentételezésére?</PARA><PARA>3. Mivel indokolja a Bizottság a vámvisszatérítésről szóló rendelkezés jóváhagyását, amely lehetővé teszi Dél-Korea számára, hogy a végtermékek alkotórészeinek legfeljebb 45%-át más ázsiai országokban szerezze be, és ezzel költségelőnyre tegyen szert az európai gyártókkal szemben?</PARA><PARA>4. Tekintettel arra, hogy Dél-Korea köztudottan új és innovatív nem vámjellegű akadályokat állít piacának védelme érdekében, miként kívánja a Bizottság biztosítani, hogy Dél-Korea a szabadkereskedelmi megállapodás hatálybalépését követően ne vezessen be újabb nem vámjellegű akadályokat?</PARA></CONTENT></QUEST>