<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2010-0034">O-0034/10</QREF></TI-INTRO><TI-RULES-EP>Az Eljárási Szabályzat 115. cikke alapján</TI-RULES-EP><TI-AUTHOR>előterjesztette: <PERSON ID="96728">Barbara Lochbihler</PERSON>, <PERSON ID="97017">Ulrike Lunacek</PERSON>, <PERSON ID="96745">Catherine Greze</PERSON> és <PERSON ID="4385">Hélène Flautre</PERSON> a(z) <GRPOL GRPOLID="1107">Verts/ALE</GRPOL> képviselőcsoportja nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0034">Tárgy: A roma, az askáli és az egyiptomi közösség tagjainak visszatoloncolása Koszovóba</OBJECT><CONTENT><PARA>Több uniós tagállam visszafogadási megállapodást írt alá Koszovóval (Belgium, Franciaország), vagy hajt végre ilyen megállapodásokat (Németország), illetve tárgyal ilyen megállapodásról (Ausztria).</PARA><PARA>Thomas Hammarberg, az Európa Tanács emberi jogi biztosa felszólította az európai kormányokat, hogy tartózkodjanak a kisebbségek Koszovóba történő visszatoloncolásától. Jelentése szerint a roma, az askáli és az egyiptomi közösség tagjai Koszovóba történő visszatérésüket követően az oktatás, a szociális védelem, az egészségügyi ellátás és a lakhatás területén kirekesztéssel és diszkriminációval szembesülnek. E kisebbségek biztonsága továbbra sincs biztosítva, és az ellenük elkövetett etnikai jellegű cselekmények minden visszhang nélkül folytatódnak. Az EBESZ 2009. novemberi jelentése szerint a koszovói intézmények képtelenek teljesíteni a hazatelepített személyek reintegrációjára irányuló stratégia szerint őket terhelő kötelezettségeket. Amint a Koszovóban történt előrehaladásról az EU-bővítéssel összefüggésben készített 2009-es értékelő jelentésből is kiderül, a roma, askáli és egyiptomi közösség tagjai továbbra is diszkriminációval szembesülnek.</PARA><PARA>A tagállamok kétoldalú visszafogadási megállapodásainak vizsgálata alapján megfelelőnek találja-e a Bizottság a visszatoloncolás módszerét annak ellenére, hogy súlyos humanitárius problémákat idéz elő, hogy a hazatérők nem kapnak segítséget a lakhatás, az iskoláztatás, az egészségügyi ellátás, valamint a munkavállalás területén?</PARA><PARA>Milyen tervei vannak a Bizottságnak annak megakadályozására, hogy e csoportok tagjainak ezrei hajléktalanná váljanak?</PARA><PARA>Mi a Bizottság terve arra az esetre, ha a visszatoloncoltak sorra megkísérelnek illegálisan, akár saját életük kockáztatása árán visszatérni az EU-ba?</PARA><PARA>Hogyan gondoskodnak az uniós előcsatlakozási alapok a roma, askáli és egyiptomi közösségek visszatoloncolt tagjainak szükségleteiről?</PARA></CONTENT></QUEST>