<QUEST><TI><TI-INTRO>SZÓBELI VÁLASZT IGÉNYLŐ KÉRDÉS <QREF QID="H-2010-0204">H-0204/10</QREF></TI-INTRO><TI-SESSION>A 2010-as év májusi üléshetének kérdések órájára</TI-SESSION><TI-RULES-EP>Az Eljárási Szabályzat 116. cikke alapján</TI-RULES-EP><TI-AUTHOR>előterjesztette: <PERSON ID="36281">Silvia-Adriana Ţicău</PERSON></TI-AUTHOR><TI-DEST>a <INST TYPE="CS">Tanácshoz</INST></TI-DEST></TI><OBJECT OBJID="OBJ0204">Tárgy: A munkájukat elvesztő köztisztviselők támogatása</OBJECT><CONTENT><PARA>2010 februárjában a munkanélküliség aránya az Európai Unióban 10% volt, és az ILO előrejelzései szerint ez a szám 2011 előtt nem fog csökkenni. A gazdasági válság drámai hatást gyakorolt a magánszektorra: több ezer vállalkozás kényszerül jelentős létszámleépítésekre vagy működése felfüggesztésére. A gazdasági és pénzügyi válság sújtotta vállalkozások mind az Európai Szociális Alapot, mind az Európai Globalizációs Alkalmazkodási Alapot igénybe vehetik a munkahelyüket elvesztők támogatására. A közszféra esetén azonban nem állnak az EU rendelkezésére megfelelő eszközök a közintézményeknél vagy közérdekű szerveknél munkahelyüket a gazdasági és pénzügyi válság miatt szükséges állami költségvetési megszorítások következtében elvesztők támogatására. Ezenkívül néhány tagállam a gazdasági válság hatásaitól való menekülés érdekében a Nemzetközi Valutaalapnak és az Európai Bizottságnak tett vállalásai miatt a közszféra tömeges létszámleépítésére kényszerül.</PARA><PARA>Fontolóra veszi-e a Tanács, hogy európai eszközt hozzon létre a munkahelyüket a gazdasági és pénzügyi válság nyomán elvesztő, közszférában dolgozók támogatására?</PARA></CONTENT></QUEST>