<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2009-0083">O-0083/09</QREF></TI-INTRO><TI-RULES-EP>Az Eljárási Szabályzat 115. cikke alapján</TI-RULES-EP><TI-AUTHOR>előterjesztette: <PERSON ID="4532">Michael Cashman</PERSON>, <PERSON ID="4519">Claude Moraes</PERSON> és <PERSON ID="28171">Emine Bozkurt</PERSON> a(z) <GRPOL GRPOLID="2949">S-D</GRPOL> képviselőcsoportja nevében</TI-AUTHOR><TI-DEST>a Tanácshoz</TI-DEST></TI><OBJECT OBJID="OBJ0083">Tárgy: A kiskorúakat a nyilvános információk káros hatásaitól védő litván törvény</OBJECT><CONTENT><PARA>A litván parlament 2009. június 11-én elfogadta a kiskorúakat a nyilvános információk káros hatásaitól védő törvény módosításait. A törvény kimondja, hogy „a homo- illetve biszexualitásra biztató nyilvános információk káros hatást gyakorolnak a kiskorúakra” (4. cikk (14) bekezdés), ami ellenétes a „családi értékekkel” (4. cikk (15) bekezdés). Ez a rendelkezés a homoszexualitással kapcsolatos információk terjesztését olyan tevékenységekhez hasonlítja, mint a fizikai erőszak és a megcsonkított emberi test bemutatása, illetve az öncsonkításra és az öngyilkosságra való felhívás. A törvény a – kiskorúak által hozzáférhető, – homoszexualitásról szóló mindennemű tájékoztatás betiltásához vezet.</PARA><PARA>A litván elnök a homályos és pontatlan megfogalmazás miatt 2009. június 26-án megvétózta a törvényt, és arra kérte a parlamentet, hogy vegye azt ismét fontolóra „a jogállamiság, a jogbiztonság és a jogi egyértelműség alkotmányos elveinek fényében, illetve azt biztosítandó, hogy az ne legyen ellentétes a nyílt társadalom és a pluralista demokrácia elveivel”. A Parlament 2009. július 14-én felülbírálta az elnök vétóját. Az emberi jogi szervezetek és az európai parlamenti képviselők ismételten felszólították az uniós intézményeket a közbelépésre, a Seimas-t felkérték a törvénytervezet felülvizsgálatára, ugyanakkor keresetet nyújtottak be az alkotmánybírósághoz. Az ősz folyamán felülvizsgálatra kerül továbbá a büntető- és a köztisztviselői törvénykönyv, amely a magán- és jogi személyeket a homoszexualitás közterületen történő hirdetéséért közmunkával, illetve 1 500 euróig terjedő pénzbírsággal és előállítással bünteti.</PARA><PARA>Tárgyalt-e a Tanács a litván hatóságokkal a fenti kérdésekről? Nem gondolja-e a Tanács, hogy az ilyen törvények és törvénymódosítások nem egyeztethetőek össze a nemzetközi és európai egyezményekben lefektetett emberi jogi és alapvető szabadságjogi elvekkel, különös tekintettel a kifejezés szabadságának elvével – melybe beleértendő az információhoz való hozzáféréshez és az információ terjesztéséhez fűződő jog –, és hogy azok ellentétesek a megkülönböztetésmentességet előmozdító uniós törvényekkel és politikákkal? Nem gondolja-e a Tanács, hogy az ilyen törvények ellentétesek az EU Alapjogi Chartájával, az EUSz. 6. cikkével és az EK Szerződés 13. cikkével, vagyis az Unió alapvető elveivel? Felkéri-e a Tanács az Alapjogi Ügynökséget, hogy értékelje a törvényt és annak módosításait? Mit fog tenni a Tanács annak érdekében, hogy Litvánia eleget tegyen az EU-Szerződésekben, valamint az európai és nemzetközi jog által előírt kötelezettségeinek? Készen áll-e arra, hogy szükség esetén az EUSz. 7. cikkében foglalt eljáráshoz folyamodjon?</PARA></CONTENT></QUEST>