<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000010">O-000010/2011</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="96705">Bendt Bendtsen</PERSON>, <PERSON ID="4246">Othmar Karas</PERSON><BRK/>a(z) <GRPOL GRPOLID="2948">PPE</GRPOL> képviselőcsoport nevében</TI-AUTHOR><TI-AUTHOR><PERSON ID="28155">Edit Herczog</PERSON><BRK/>a(z) <GRPOL GRPOLID="2949">S&amp;D</GRPOL> képviselőcsoport nevében</TI-AUTHOR><TI-AUTHOR><PERSON ID="96873">Jürgen Creutzmann</PERSON><BRK/>a(z) <GRPOL GRPOLID="1119">ALDE</GRPOL> képviselőcsoport nevében</TI-AUTHOR><TI-AUTHOR><PERSON ID="96739">Reinhard Bütikofer</PERSON><BRK/>a(z) <GRPOL GRPOLID="1107">Verts/ALE</GRPOL> képviselőcsoport nevében</TI-AUTHOR><TI-AUTHOR><PERSON ID="97133">Derk Jan Eppink</PERSON><BRK/>a(z) <GRPOL GRPOLID="2969">ECR</GRPOL> képviselőcsoport nevében</TI-AUTHOR></TI><OBJECT OBJID="OBJ000010">Tárgy: A következő programozási időszakban a kkv-k finanszírozására szolgáló uniós eszközök felülvizsgálatának gyakorlati vonatkozásai</OBJECT><CONTENT><PARA>Az EU-ban működő 23 millió kis- és középvállalkozásnak a gazdasági növekedéshez, a társadalmi kohézióhoz és a munkahelyteremtéshez való hozzájárulása alapvető jelentőségű. A kkv-k jelentős forrásai az innovációnak és létfontosságúak a foglalkoztatás fenntartása és bővítése szempontjából az EU-ban.</PARA><PARA>Az európai pénzügyi piacok jelenleg több okból sem képesek a kkv-k számára az igényelt finanszírozási formákat biztosítani, a banki szektor növekvő kockázatérzékenysége, a piaci zavarok, az innovatív és rugalmas finanszírozási eszközök hiánya vagy a meglévő rendszerek szerkezete és bonyolultsága miatt.</PARA><PARA>1.  Tekintettel a 2013 utáni következő programozási időszakra, szándékában áll-e a Bizottságnak nagyobb hangsúlyt fektetni azokra az eszközökre, amelyek már sikeresen működnek, de egyelőre nem kielégítőek nagyságrend és hatókör szempontjából (pl. versenyképességi és innovációs keretprogram)?</PARA><PARA>2.  Szándékozik-e a Bizottság jobban összpontosítani azokra a pénzügyi eszközökre (áthidaló finanszírozási eszközök), amelyek jobban képesek finanszírozni a kisvállalkozások kockázatait (pl. innováció, üzletátadás)?</PARA><PARA>3.  Milyen kezdeményezéseket vesz fontolóra a Bizottság, hogy segítse egy valódi európai kockázatitőke-piac kialakítását, valamint a sajáttőke-finanszírozás előmozdítását?</PARA><PARA>4.  Mit lehet tenni a meglévő uniós támogatási rendszerekkel kapcsolatos bürokratikus terhek felszámolásához a kkv-k részvételének növelése érdekében?</PARA><PARA>5.  Hogyan értékeli a Bizottság és miként reagál arra a potenciális kockázatra, miszerint a Bázel III megállapodásból eredően a bankokra érvényes szigorúbb tőkekövetelmények nehezebbé tehetik a kkv-k számára, hogy hitelhez jussanak a bankoktól?</PARA></CONTENT></QUEST>