<QUEST VERSION="2"><TI><TI-INTRO>A kérdések órája során feltett kérdés: <QREF QID="H-2011-000146">H-000146/2011</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-SESSION>Ülés: 2011 áprilisi ülés</TI-SESSION><TI-RULES-EP>az eljárási szabályzat 116. cikke</TI-RULES-EP><TI-AUTHOR><PERSON ID="96659">János Áder</PERSON> <GRPOL GRPOLID="2948">(PPE)</GRPOL></TI-AUTHOR></TI><OBJECT OBJID="OBJ000146">Tárgy: Az Európai Parlament 2010. május 5-i határozata a cianidos bányászat uniós betiltásáról</OBJECT><CONTENT><PARA>Az erőforrás-hatékonyság rendkívül fontos kezdeményezés, mivel Európának nagyon sok értékes nyersanyagra van szüksége. Az elektronikai hulladékok visszagyűjtésének ebben kiemelt jelentősége van, hiszen míg például két gramm arany előállításához egy tonnányi rossz minőségű ércet kell cianiddal átlocsolni, addig egy tonna mobiltelefonból 300 gramm arany nyerhető ki!</PARA><PARA>Ezért javaslom, hogy az Unió tiltson be egy rendkívül veszélyes és elavult technológiát, és koncentráljon az elektronikai hulladékok újrahasznosítására, amellyel új, hatékonyabb nyersanyagforrásokhoz juthatunk.</PARA><PARA>A cianidos bányászat uniós betiltására vonatkozó 2010. május 5-i európai parlamenti határozat fényében, lát-e lehetőséget a Bizottság arra, hogy hatékonyabban és tudatosabban támogassa az elektronikai hulladékok újrahasznosítását? Mikor szándékozik a Bizottság előterjeszteni a cianidos bányászati technológiákra vonatkozó jogszabályjavaslatát?</PARA></CONTENT></QUEST>