<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2009-0132">O-0132/09</QREF></TI-INTRO><TI-RULES-EP>Az Eljárási Szabályzat 115. cikke alapján</TI-RULES-EP><TI-AUTHOR>előterjesztette: <PERSON ID="1394">Bill Newton Dunn</PERSON> és <PERSON ID="38613">Metin Kazak</PERSON> a(z) <GRPOL GRPOLID="1119">ALDE</GRPOL> képviselőcsoportja nevében, <PERSON ID="28155">Edit Herczog</PERSON> a(z) <GRPOL GRPOLID="2949">S&amp;D</GRPOL> képviselőcsoportja nevében, <PERSON ID="28223">Andreas Schwab</PERSON>, <PERSON ID="28219">Daniel Caspary</PERSON>, <PERSON ID="28572">Georgios Papastamkos</PERSON>, <PERSON ID="4345">Tokia Saïfi</PERSON> és <PERSON ID="1073">Cristiana Muscardini</PERSON> a(z) <GRPOL GRPOLID="2948">PPE</GRPOL> képviselőcsoportja nevében</TI-AUTHOR><TI-DEST>a Tanácshoz</TI-DEST></TI><OBJECT OBJID="OBJ0132">Tárgy: Az EU belső és külső határain keresztül zajló tiltott kereskedelem ellenőrzése</OBJECT><CONTENT><PARA>Szeptemberben megkezdte működését az Európai Parlament csempészet, hamisítás és szervezett bűnözés elleni küzdelemmel foglalkozó fóruma. A fórum pártok közötti, az érintett felek részvételével működő szerv, amelynek célja, hogy felhívja a figyelmet a csempészet, hamisítás és termékkalózkodás által az európai polgárok egészségére, biztonságára és gazdasági jólétére jelentett veszélyekre, valamint hogy támogassa az Európai Bizottság és a hamisítás és termékkalózkodás nemrégiben létrehozott európai megfigyelőközpontja munkáját.</PARA><PARA>Az EU külső határain a vámhatóságok által lefoglalt hamisított áruk mennyisége azt mutatja, hogy a ténylegesen egészségügyi kockázatot jelentő hamisított áruk – például gyógyszerek, játékok, gépi és villamos berendezések, napi fogyasztási cikkek – szállítása folyamatosan növekszik.</PARA><PARA>A jövedéki termékek – mint például az alkohol és a dohánytermékek – EU-ba irányuló és EU-n belüli tiltott kereskedelme hatalmas problémát jelent. A probléma súlyosságának mértéke ágazatonként változó.</PARA><PARA>Ez a kereskedelem növekvő fenyegetést jelent a közegészségügyre és a becsületes polgárok munkahelyeire, a tagállamokat pedig több milliárd euró adóbevételtől fosztja meg. Milyen konkrét lépéseket javasol a Tanács az EU belső és külső határain keresztül zajló tiltott kereskedelem megfelelő ellenőrzésére?</PARA></CONTENT></QUEST>