<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2005-0048">O-0048/05</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="23782">Jacek Protasiewicz</PERSON>, <PERSON ID="1122">Ria Oomen-Ruijten</PERSON>, <PERSON ID="23819">Csaba Őry</PERSON>, <PERSON ID="28324">Milan Cabrnoch</PERSON>, <PERSON ID="23713">Mihael Brejc</PERSON>, <PERSON ID="4546">Struan Stevenson</PERSON> és <PERSON ID="4246">Othmar Karas</PERSON> a(z) <GRPOL GRPOLID="1102">PPE-DE</GRPOL> képviselőcsoportja nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0048">Tárgy: Az új tagországokból származó munkavállalók és társaságok elleni diszkrimináció az Unió belső piacán</OBJECT><CONTENT><PARA>A csatlakozási szerződésnek a munkaerő szabad áramlása tekintetében kijelölt átmeneti időszakra vonatkozó rendelkezésein kívül a 15 régi tagállam közül néhány országban léteznek olyan egyéb jogi és adminisztratív akadályok, amelyek akadályozzák az új tagországokban törvényesen alapított társaságokat és munkavállalóikat abban, hogy szabadon gyakorolhassák ezekben az országokban a Szerződés által biztosított szabad letelepedéshez és a gazdasági tevékenységek szabad folytatásához való jogukat.</PARA><PARA>Ezen tagországok nemzeti jogrendszerei olyan akadályokat tartalmaznak, amelyek bonyolultabb és hosszabb időt igénylő bejelentési eljárást írnak elő az új tagországokból származó szolgáltatók számára, mint a régi tagállamokból származók számára, továbbá a szolgáltatások nyújtása keretében kiküldött munkavállalók számára munkavállalási engedély megszerzésére köteleznek. Ezen joggyakorlat értelmében az új tagállamokbeli társaságokat  Unión kívüli társaságokként kezelik.</PARA><PARA>A többi uniós állam joga munkavállalási engedélyt ír elő az új tagországokból kihelyezett munkavállalók számára, amely sérti az EK-Szerződés 49. cikkét. </PARA><PARA>Ami néhány tagállam diszkriminatív gyakorlatát illeti, ezek a korlátozások a szolgáltatók túlzott ellenőrzésétől kezdve, egészen addig terjednek, hogy az ilyen társaságoknak és munkavállalóknak szóló különböző engedélyek megítélésére jogosult tisztviselők nincsenek tisztában saját országuk és az EU jogrendszerével.</PARA><PARA>Milyen módon és időkorlátokon belül kívánja a lisszaboni napirend megvalósítását aláásó diszkriminatív rendelkezések eltörlését célzó lépések megtételével a Bizottság kezelni ezt a helyzetet?  </PARA></CONTENT></QUEST>