<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2006-0062">O-0062/06</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="28459">Giuseppe Castiglione</PERSON> a(z) <GRPOL GRPOLID="1102">PPE-DE</GRPOL> képviselőcsoportja nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0062">Tárgy: Faforgácsok borászati eljárásként történő alkalmazásáról (csipszelés) az európai borok készítése során</OBJECT><CONTENT><PARA>Az EU jelenlegi borászati rendeletei nem engedélyezik az európai borkészítők számára, hogy faforgácsot alkalmazzanak a borok érlelése során.</PARA><PARA>Más bortermelő országok – különösen az USA, Chile és Dél-Afrika – jogszabályai ezt nem tiltják. Továbbá az Európai unióval a közelmúltban kötött megállapodásnak köszönhetően az említett országok bortermelői anélkül exportálhatják boraikat az EU belső piacára, hogy az üvegen található címkén fel kellene tüntetniük a faforgácsok használatának tényét.</PARA><PARA>Az itt jelentkező hézag felszámolására a Borpiaci Irányítóbizottság jóváhagyni készül a borászati eljárások szabályainak módosítását annak érdekében, hogy a hagyományos újhordós eljárás helyett lehetővé váljon a faforgácsok alkalmazása a borok érlelése során. Emellett az Európai Bizottság javaslata nem rendelkezik arról, hogy a faforgácsok alkalmazásának tényét kötelezően fel kelljen tüntetni a borosüveg címkéjén.</PARA><PARA>Hogyan kívánja az Európai Bizottság megvédeni az európai borászati hagyományokat és az európai borok kiváló minőségét?</PARA><PARA>Az Európai Bizottság véleménye szerint hogyan lehet a fenti eljárással kapcsolatos jogszabályt indokolni az élelmiszerbiztonsági politika vonatkozásában?</PARA><PARA>Meg van-e győződve az Európai Bizottság arról, hogy az említett borászati eljárás megfelel a fogyasztóvédelem magas szintjének, ha a faforgácsoknak a borok érlelésekor történő alkalmazásának tényét nem kell kötelezően feltüntetni a borok címkéjén?</PARA></CONTENT></QUEST>