<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2007-0040">O-0040/07</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="2329">Joost Lagendijk</PERSON> a(z) <GRPOL GRPOLID="1107">Verts/ALE</GRPOL> képviselőcsoportja nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0040">Tárgy: Az EU szerepe Koszovóban</OBJECT><CONTENT><PARA>2007. március közepén Martti Ahtisaari, ENSZ különmegbízott benyújtotta átfogó javaslatát Koszovó jogállásának rendezéséről az ENSZ főtitkárának, aki továbbította azt az ENSZ Biztonsági Tanácsának. E terv végrehajtása az Európai Unió fokozottabb szerepvállalását irányozza elő. A fokozatosan megszűnő ENSZ Koszovói Missziójának (UNMIK) helyét a Nemzetközi Civil Hivatalnak (ICO) kellene átvennie. Az ICO vezetője lesz egy személyben az EU koszovói különleges képviselője is. Egy európai uniós tervezési csoport (EUPT) hónapok óta dolgozik az új EU-misszió előkészítésén, amely az ICO alappillére lesz. Oroszország ellenállása miatt, aki vétójogának használatával fenyeget, jelenleg nagyon valószínűtlen, hogy az ENSZ BT 1244 (1999). sz. határozata helyett az ENSZ Biztonsági Tanácsa új határozatot fogadjon el.</PARA><PARA>A Tanács kijelentette, hogy új ENSZ BT határozat nélkül nem hozható létre EU-misszió Koszovóban. A kialakult patthelyzet megoldása érdekében a közelmúltban az EU elnöksége az EU koszovói jelenlétével kapcsolatban lehetséges átmeneti intézkedésekről beszélt.</PARA><PARA>Mit kíván tenni a Bizottság abban az esetben, ha az ENSZ Biztonsági Tanácsa nem tud elmozdulni a holtpontról? Hogyan kerülnek majd elköltésre a Koszovó számára már elkülönített uniós pénzek? Meg tudja-e mondani a Bizottság, hogy az EU-misszió mely elemei valósíthatók meg mindenképpen? Dolgozik-e a Bizottság a jelenlegi helyzet megoldását célzó B-terven?</PARA></CONTENT></QUEST>