<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2010-0114">O-0114/2010</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="1309">Brian Simpson</PERSON><BRK/>a <COMMITTEE COMMID="2868">Közlekedési és Idegenforgalmi Bizottság</COMMITTEE> nevében</TI-AUTHOR></TI><OBJECT OBJID="OBJ0114">Tárgy: A 2008/6/EK irányelv végrehajtása a közösségi postai szolgáltatások belső piacának kiteljesítésére vonatkozóan</OBJECT><CONTENT><PARA>A 2008/6/EK<FNREF FNIDREF="FN1"/> irányelv rendelkezései értelmében a közösségi postai szolgáltatások belső piaca 2010 decemberére kiteljesedik és valamennyi postai szolgáltató előtt megnyílik. Hogyan fogja garantálni a Bizottság, hogy a tagállamok ténylegesen biztosítsák a piac megnyitását? Az irányelv rendelkezik arra vonatkozóan is, hogy a tagállamoknak meg kell óvniuk a jó munkakörülményeket, és megbízható egyetemes szolgáltatásokat kell biztosítaniuk. Hogyan fogja garantálni a Bizottság, hogy a tagállamok a magán- és közszférában egyaránt megóvják a postai dolgozók szociális körülményeit, valamint hogy a foglalkoztatási és szociális feltételeket, köztük a jelenleg nemzeti szinten hatályos társadalombiztosítási rendszereket az e szektorban működő valamennyi szolgáltató tiszteletben tartsa és továbbra is biztosítsa?</PARA><PARA>Készít-e majd a Bizottság hatásvizsgálatot a postai szolgáltatások piacának megnyitásáról, a Lisszaboni Szerződés 9. cikke alapján, amely szerint politikái kialakítása és végrehajtása során az Uniónak figyelembe kell vennie a megfelelő szociális védelem biztosítását? Ezen túlmenően, az irányelv értelmében a tagállamoknak tanulmányokat kell készíteniük az egyetemes szolgáltatási kötelezettség nettó költségeinek kiszámítása vonatkozásában, valamint arról, hogy milyen módszert választanak e nettó költségek megtérülésének vagy finanszírozásának garantálására. A Bizottság várakozásai szerint a tagállamok mikor nyújtják be e tanulmányokat? </PARA><PARA>Hogyan tudja garantálni a Bizottság, hogy a tagállamok biztosítsák, hogy a postai küldeményeket valamennyi feladótól felvegyék, és valamennyi címzetthez eljuttassák még a távoli, vidéki területeken is, legalább heti öt alkalommal, az egyetemes szolgáltatási kötelezettségnek megfelelően?</PARA><PARA>A pénzügyi válság következtében az európai gazdaság még mindig számos nehézséggel küzd. Készítene-e a Bizottság időközi beszámolót az irányelv végrehajtásáról (2013. december 31. előtt, a 23. cikkben meghatározottak értelmében), mely rámutat a válsággal kapcsolatos legkritikusabb fejleményekre, különös tekintettel a gazdasági és szociális kérdésekre?</PARA><FN FNID="FN1">  H L L 52., 2008.2.27, 3.o.</FN></CONTENT></QUEST>