<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2004-0079">O-0079/04</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="1352">Enrique Barón Crespo</PERSON> a(z) <COMMITTEE COMMID="810">Nemzetközi Kereskedelmi Bizottság</COMMITTEE> nevében, <PERSON ID="4453">Luisa Morgantini</PERSON> a(z) <COMMITTEE COMMID="809">Fejlesztési Bizottság</COMMITTEE> nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0079">Tárgy: Az éhezés és a szegénység elleni fellépés</OBJECT><CONTENT><PARA>Szeptember 20-án az ENSZ Közgyűlése éves vitájának előestéjén Luis Inácio Lula da Silva, brazil elnök kezdeményezésére Lula elnök, valamint Franciaország, Spanyolország és Chile elnöke, továbbá Kofi Annan ENSZ főtitkár (az „éhezés elleni ötök”) összegyűltek, hogy további nemzetközi intézkedéseket vitassanak meg az éhezés és a szegénység leküzdésére és a befektetések és fejlesztések növelésére. Az „Ötök” 110 tagállam képviselői – köztük több mint 50 állam- és kormányfő – jelenlétében síkra szálltak azért, hogy fogadják el az éhezés és a szegénység elleni fellépésről szóló New York-i nyilatkozatot .</PARA><PARA>Az „Ötök” létrehoztak egy innovatív finanszírozási mechanizmusok kidolgozásával foglalkozó technikai csoportot, amelynek jelentése képezte a tárgyalások alapját.  Szeptember 20-án előterjesztették az innovatív finanszírozási mechanizmusokon alapuló, éhezés és szegénység elleni globális alap ötletét. Ez a kezdeményezés a millenniumi fejlesztési célok elérésére irányuló nemzetközi erőfeszítés részét képezi, amely többek között megpróbálja 2015-re elérni az elemi oktatáshoz való egyetemes hozzáférést és a világon tapasztalható éhezés és súlyos szegénység felére csökkentését.</PARA><PARA>A különféle innovatív fejlesztési módok finanszírozására irányuló javaslatok között a jelentés a következőket sorolta fel: a pénzügyi tranzakciók megadóztatása, a fegyverkereskedelem megadóztatása, egy nemzetközi finanszírozási eszköz létrehozása, amely által az államok biztosíthatják azokat a további pénzeszközöket, amelyeket a jövőben hivatalos fejlesztéstámogatásra a kötvénypiacon felhasználhatnak, különleges lehívási jogok a fejlesztés finanszírozására, nemzetközi fellépés az adókijátszás és az adóparadicsomok ellen, az átutalások előnyeinek növelése, hitelkártya révén történő önkéntes támogatási mechanizmus létrehozása és az „etikai alapok” megteremtése, amely lehetőséget ad a társadalmi felelősséggel bíró befektetésekre.</PARA><PARA>Mi a Bizottság előzetes becslése ezen mechanizmusokra vonatkozóan és milyen lehetőségeket lát azok alkalmazására?</PARA></CONTENT></QUEST>